open-index/open-wikipedia-markdown huggingface dataset:
逆透海水化淡

**逆透海水化淡**係指用高壓將水分子透過濾膜處理，將啲水分子同鹽分子分開，經處理嘅水質清純好飲。

## 參考
*http://www.hkcd.com.hk/content/2009-04/14/content_2289888.htm
南乳肉花生

**南乳肉花生**，又叫**南乳花生**，係中國南方流行嘅一味小食，先將啲花生用南乳醬水浸一晚，用大鑊加大粒黃砂同花肉一齊炒熟。相傳係清末『盲公德』首創。

## 睇埋
* 南乳肉

## 出面網頁
* http://www.diyifanwen.com/meishicaipu/guangdongxiaochi/209332926664900779725.htm
匡衡

**匡衡**係西漢人。自細就非常好學，因為窮冇書讀，成日向同村嘅一個老人家借書，匡衡連夜晚都想讀書，就係牆鑿個窿偷光，大咗真成大器。鑿壁偷光呢個成語就係講佢。
賽馬會創意藝術中心

**賽馬會創意藝術中心**（**The Jockey Club Creative Arts Centre**，**JCCAC**）係一個幫香港創意藝術發展嘅藝術項目，嚮九龍深水埗白田街30號，前石硤尾工廠大廈舊址。賽馬會創意藝術中心由香港浸會大學主管，香港藝術發展局同香港藝術中心夾份搞出嚟，香港賽馬會慈善信託基金資助，民政事務局以政府身份支援。藝術中心嚮2008年9月尾開檔營業。

## 成立
2005年10月31號，創意藝術中心由當時民政事務局局長何志平主持啟動儀式。2006年11月創意藝術中心開始招租，2007年1月截止時接獲超額近5倍申請，浸大藝術中心由522份承租申請中，甄選出112份，當中6份屬藝術機構租戶，88份屬藝術工作者或藝術團體租戶，其餘屬藝術課程學生或畢業生。

## 攷

## 睇埋
* 美荷樓
* 石硤尾邨

## 出面網頁

* 賽馬會創意藝術中心
* 「賽馬會創意藝術中心」計劃今啟動 標誌藝術、文化和創意產業新里程
* 浸大委任呂豐雅 籌建創意藝術中心
* 石硤尾工廈藝術村將開幕
* 拆去「石硤尾」粉飾貧窮牆——失落本土坐標創意工業
* 創藝中心預期招租理想
* 賽馬會創意藝術中心的非官方網頁-JCCACmate
六親

**六親**古時指父、母、兄、弟、老婆、仔，而家指親戚。

## 參考連結
http://www.zdic.net/cd/ci/4/ZdicE5Zdic85ZdicAD291768.htm
聯合車站 (洛杉磯)

洛杉磯**聯合火車站**係洛杉磯最大嘅客運站，同時係美國國家史蹟之一。呢個車站喺1939年5月啟用。有14條路軌，1-2號畀輕鐵金線用，3-12號畀Metrolink同美鐵用。另外有兩條地下路軌畀地下鐵用。
碧綠色

**碧綠色**（），又叫做**<span style="color:#4FAEAF;">藍綠色</span>**係一種由<span style="color:#00E0E0">藍</span>和<span style="color:#00FF00">綠</span>一齊嘅色之一，好多嘢都用喺佢度。

## 睇埋
*水藍
烏利·冠拿·索薩

**烏利·冠拿·索薩**（，；），又譯**烏利·涓拿·蘇薩**，香港媒體又譯**奧利·根拿·蘇斯克查**，係退役嘅挪威足球員，打前鋒，喺挪威克里斯提晏孫迪（Kristiansund）出世。

## 球員生涯
索薩喺職業球員生涯初期效力挪威國內球會，憑出色嘅入波能力贏咗「挪威舒利亞」嘅稱號，重引起國外球探注意。1996年夏天，英格蘭超級足球聯賽球隊曼聯個領隊阿力士·費格遜用150萬英鎊買咗佢。

索薩效力曼聯第一季，有好多次上陣機會，首場聯賽上陣對布力般流浪入咗一球，重喺1996/97球季以19球成為球隊首席射手，重攞埋嗰季聯賽冠軍。

之後曼聯陸續簽下韋治約基、舒寧咸等前鋒，蘇斯克查不時要擔任後備，但佢喺有限嘅上陣時間內依然可以保持高入球率，令佢得到「後備殺手」/「超級後備」嘅稱號。一張孩子臉，亦令佢得到另一個綽號：「娃娃臉殺手」——即使佢本人並唔鍾意呢個稱呼。

1998年嘅法國世界盃決賽週，蘇斯克查為挪威足球代表隊上陣，打入16強。

1998/99球季，索薩喺對諾定咸森林大勝8比1一場，後備上陣短短十二分鐘內入咗四球。佢喺歐洲聯賽冠軍盃決賽補時階段射入致勝一球，令曼聯反勝拜仁慕尼黑2比1，戲劇性完成三冠王霸業。跟住兩季，蘇斯克查分別射入14球。其中1999年12月主場贏愛華頓5比1嘅賽事再入咗4球。

2001/02球季，佢嘅入波數字再次上升到25球，連同嗰季加盟嘅雲尼斯杜萊所入嘅36球，兩人夾埋入咗61球，成為球會史上最多產嘅組合之一。

2002/03球季，隨住碧咸同費格遜關係出現緊張，蘇斯克查開始轉型，有時被安排墮後打右中場。

2003年9月索薩喺歐聯分組賽對彭拿典奈高斯射入佢喺球會嘅第115球之後，因膝部受傷離場，之後一直養傷到季尾至短暫復出，當中包括足總盃決賽贏米禾爾一場。

2004/05球季，索薩不斷受到膝部傷患困擾，成季都唔出得。做過幾次手術後，佢終於喺2005年12月底復出，並喺兩場足總盃賽事中上陣。

2006年3月，索薩同曼聯簽訂一份兩年新合約到2008年，球會重會畀佢執教嘅機會。8月23號，喺對查爾頓嘅英超賽事後備上陣，射入三年來首個正式比賽入波。佢復出之後入波威力仍然強勁，佢5次正選、6次後備上陣中入到6球，除咗成為當時曼聯首席射手外，佢亦係嗰季聯賽當時入波率最高的嘅球員。

2006/07球季之後，索薩做咗膝部手術，但始終都好唔返晒，卒之喺2007年8月宣佈掛靴。

## 註

## 出面網頁

*Biography at ManUtd.com
*Profile at BBC Sport
高考

**高考**可以係：
* 普通高等學校招生全國統一考試
* 香港高級程度會考
* 香港高等程度會考
* 中華民國公務人員高等考試
架生仔

**架生仔**本來係指細架生例如有特定功能嘅機，但通常被認為係新奇嘅，響電腦界引伸到作業系統或者網站入面嘅附加功能。
北京國家游泳中心

**北京國家游泳中心**（；），又嗌**水立方**（；）或**冰立方**（；），係中國北京一體育場館，亦係2008年夏季奧林匹克運動會主要嘅水上項目比賽場館同埋2022年冬季奧林匹克運動會主要嘅冰壺比賽場館。喺朝陽區嘅奧林匹克公園入面。建築費用係10.2億元。

佢曾經喺2008年夏季奧運期間會用作游水、跳水、水球同韻律泳賽事之用，同年11月美版The Amazing Race第14季第10站賽事分岔路任務（跳水路線）嚟過呢度辦；2022年冬季奧運期間攞過嚟做冰壺比賽場地。

## 相

## 門票同開放時間、須知
;開放時間
*旺季每日09:00～18:00
*淡季每日09:00～21:00
*場館準備閂門前10分鐘內唔賣飛入場
*若果比賽大廳入面有大型活動（包括有遊戲性質嘅電視娛樂節目拍攝在內）或游水、跳水比賽時，比賽大廳一律唔開放，要另外買飛入場。
;門票
*全票￥30
*半票￥15：身高≥1.2m／學生（要有學生證）／軍人（要有軍官證）／≥60歲嘅老坑（要有中國大陸嘅老人證）
*免票：身高＜1.2m／殘疾人（要有殘疾證）／≥70歲嘅老坑（要有中國大陸嘅老人證）
*若果要玩多個電樽車或3D美術館嘅話，必須要畀多一倍價錢先至玩得。
;其它須知
#買飛時必須出示中國大陸身份證（中國大陸居民）／往返內地通行證（港澳居民）／往返大陸通行證（臺灣居民）／護照（國外居民）
#入場必須要接受人過安全門，物過安檢機制度。
#唔畀帶寵物入場。
#入場之後唔畀入未開放嘅區域或辦公場所地方。
#喺地下1樓嘅嬉水樂園同游泳俱樂部兩場地之間同水立方張飛唔互通，入去嘅話要另外畀錢。
#舖頭、影相舖、小食檔、餐廳、咖啡舖同麥當勞、KFC、紀念品舖屬額外收費，門票唔包。但若果發生拗數，場內商戶要孭嗮飛。
#若果買咗水立方門飛嘅必須要喺6號或7號門入，3號或8號門出。若果買埋嬉水樂園或游泳俱樂部飛嘅，必須喺7號門入。

## 附近嘅交通
;地鐵
*：奧林匹克公園站、奧體中心站
*：奧林匹克公園站
;巴士
北辰橋西站、國家體育場東站、北辰東路站、國家體育館站、北辰西橋北站、國家體育場東站、亞運村站、洼里南口站、豹房西站、安翔北路東口站

## 睇埋
* 國家體育場（俗稱「鳥巢」）

## 出面網頁

* 
* 

類:北京運動場
類:北京市朝陽區
類:北京奧運村
預繳

**預繳**，或者**預繳式消費**，或者**預付**，係一種使錢方法，先畀錢，後享用，見於種種服務或商品之上。預繳有利生意人，早啲收到錢，易啲準備貨品以及種種開銷。而供應商有機會失蹤、執笠清盤之類，消費者預繳，就要冒呢啲風險。為咁商人會度吸引人預繳，會度計利誘消費者，好似減價、特價、優惠、送禮，同多啲額外服務。

## 例子
* 禮券（現金券）
* 供月餅會
* 飾金店黃金期貨儲蓄計劃
* 美容院、健美中心、瑜伽套票
* DVD影視店月票
* 補習班學費
* 預付電話卡
* 預付智能卡（例如香港嘅八達通）
* 預付卡（Debit Card，相對於信用卡(Credit Card)）
最終幻想 (遊戲)

**最終幻想**（日文：，英文：***'，簡稱 ***'）係1987年由日本當時嘅遊戲軟件公司史克威爾（，已經同ENIX合併為）開發嘅**[[角色扮演遊戲]]**（）遊戲。

1987年當時重係一間小型遊戲軟件公司嘅史克威爾，因為前一款遊戲發售失敗後出現危機。面對失敗，公司嘅骨幹坂口博信準備搏最後一舖。佢開始以勇者鬥惡龍（）為藍本開發一種新風格嘅遊戲。阪口博信就係咁樣講佢當時嘅諗法：

:我一直非常唔滿意自己所創出嚟嘅遊戲，於是我下定決心，對自己講：「好啦，呢次係我嘅最後一擊。」Final Fantasy呢個名就係咁嚟，其實佢係指呢個遊戲將會係我最後嘅一個作品。

最終幻想喺1987年銷量有成52萬。
2009/10年度香港甲組足球聯賽

2009/10年度香港甲組足球聯賽喺2009年9月開始。

## 參賽球隊
*南華
*天水圍飛馬
*傑志
*公民
*晨曦
*新界地產和富大埔
*四海流浪
*大中
*沙田
*愉園
*屯門普高

## 聯賽榜
2008/09年度香港甲組足球聯賽

2008/09年度香港甲組足球聯賽喺2008年9月開始。

## 參賽球隊
*公民
*康宏晨曦
*東方
*四海
*愉園
*傑志
*淦源
*新界地產和富大埔
*謝菲聯
*南華
*天水圍飛馬
*屯門普高
*香雪上清飲
2007/08年度香港甲組足球聯賽

2007/08年度香港甲組足球聯賽一共有10隊參賽。

## 參賽球隊
* 寶路華流浪
* 公民
* 康宏晨曦
* 東方
* 愉園
* 傑志
* 聯華紅牛
* 南華
* 和富大埔
* 華家堡
牛潭尾

**牛潭尾**（**Ngau Tam Mei**），又寫做**攸潭美**，係香港一地，亦係一村。佢喺元朗東北，錦田北面。

當地有主要車路一條，叫做牛潭尾路（**Ngau Tam Mei Road**），係蠟青路，西面近新潭路出口係雙向行車路。

廣深港高速鐵路，會路過牛潭尾地底。

## 位置
*錦綉花園嘅東方
*加州豪園嘅東南方
*新田村嘅北方
*林村郊野公園嘅西北方
*南生圍嘅東北方

## 交通
*新界綠巴37號，由元朗市中心福康街，至牛潭尾村公所
*自駕車司機，由錦繡花園迴旋處，即係上竹園加德士加油站，轉入新潭路 

## 附近
*新田公路
*御葡萄園私人屋苑
*青山公路
*牛潭尾站
*凹頭
*中華神學院

## 參考
2006/07年度香港甲組足球聯賽

2006/07年度嘅香港甲組足球聯賽一共有10隊參賽。

## 參賽球隊
* 公民
* 香港08
* 港會
* 愉園
* 傑志
* 聯華紅牛
* 流浪
* 南華
* 和富大埔
* 香雪晨曦
2005/06年度香港甲組足球聯賽

2005/06年度嘅香港甲組足球聯賽一共有8隊參賽。

## 參賽球隊
* 澎馬流浪
* 公民
* 愉園
* 香港08
* 傑志
* 南華
* 聯華
* 香雪晨曦
2004/05年度香港甲組足球聯賽

2004/05年度嘅香港甲組足球聯賽一共有9隊參賽。

## 參賽球隊
*澎馬流浪
*公民
*愉園
*福建
*傑志
*南華
*晨曦
*日之泉
*香雪製藥
猛獅A57/A59

**猛獅A57**同埋**猛獅A59**，對外稱為**猛獅24.310HOCLN-NL**或者**猛獅24.350HOCLN-NL**（簡稱**猛獅24.310**、**猛獅24.350**），係德國猛獅（MAN）出嘅一款巴士底盤，1997年亮相。

## 設計
猛獅A57/A59底盤有打直擺嘅後置式引擎，散熱水箱擺喺引擎左邊。中軸係驅動軸，而尾軸係輔助車軸。佢可以配猛獅D2866LOH25（歐盟二型，310匹。只限猛獅24.310）、D2866LOH26（歐盟二型，350匹。只限猛獅24.350）或D2866LOH27（歐盟三型，310匹。只限猛獅24.310）等引擎。

架車嘅車頭至驅動軸前面可以整成低地台。至於驅動軸至車尾部分嘅地台就升高好多，喺城市巴士版本，呢個位置嘅座椅可以全部都整到向前；而喺雙層客車版，呢個位通常用嚟擺行李。

猛獅A57同埋猛獅A59喺外表上冇乜大分別，不過產地唔同：猛獅A57底盤喺澳洲造，而猛獅A59底盤係喺德國造。

## 香港
### 城巴
香港城巴喺1997年10月接收咗一架澳洲造嘅猛獅24.350城市巴士，配歐盟二型引擎、ZF 5HP600自動波同埋Volgren CR221LD車身。架車喺1997年12月尾出，2015年因壞車，再加上有17年車齡，所以放棄復修同退役。

其後，城巴訂咗多架猛獅24.310城市巴士，配歐盟二型引擎、ZF 5HP590自動波，車身係Volgren CR223LD（澳洲造底盤）或荷蘭Berkhof（德國造底盤）。不過運輸署自1999年初開始限制專利巴士公司擁有嘅巴士數目，令城巴焗住撻訂批車。當時其中32架Berkhof車身同埋兩架Volgren車身嘅猛獅24.310生產已經完成，最後除咗一架配Berkhof車身嘅猛獅24.310返咗德國做測試之外，其餘嘅都賣咗畀香港嘅巴士公司。

### 九龍巴士
九龍巴士接收咗32架俾城巴撻訂嘅猛獅24.310，佢哋喺出街載客之前，車廂被改裝到盡量接近九巴規格，包括將座椅由城巴嘅絲絨皮換成膠皮。其中30架配Berkhof車身嘅巴士喺2000年出，而兩架Volgren CR223LD車身嘅喺2002年出。

喺2002年，九巴引入15架配歐盟三型引擎、Volgren CR223LD車身嘅猛獅24.310城市巴士。呢批巴士嘅底盤係德國造，樓梯由車廂中間移前去司機位後面，前軸上面冇座椅。

### 冠忠巴士集團
香港最大非專利巴士公司冠忠巴士集團喺1999年接收一架俾城巴撻訂、配Berkhof車身嘅猛獅24.310。架車保留城巴規格嘅車廂，包括紅色扶手、LITE Vision電子路線牌同埋Fainsa Cosmic絲絨座椅。

巴士喺2000年出。佢平日主要行香港國際機場員工接駁巴士K2B線，朝早及晏晝部份時間更會支援冠忠屬下公司新大嶼山巴士嘅東涌區內路線。

佢喺2015年因為壞波箱而退役。

## 英國
英國Stagecoach喺1999至2000年間引入28架配歐盟二型引擎同埋Jonckheere Monaco車身嘅猛獅24.350低地台雙層客車（德國製底盤），用嚟同旗下來往牛津同埋倫敦嘅市際客車服務Oxford Tube升級。佢哋喺2004年撤出Oxford Tube服務，俾新嘅Neoplan Skyliner客車取代。
2003/04年度香港甲組足球聯賽

2003/04年度嘅香港甲組足球聯賽一共有10隊參賽。

## 參賽球隊
* 澎馬流浪
* 愉園
* 消防
* 福建
* 傑志
* 南城地產
* 南華
* 晨曦
* 日之泉
* 香雪製藥
2002/03年度香港甲組足球聯賽

2002/03年度嘅香港甲組足球聯賽一共有8隊參賽。

## 參賽球隊
* 澎馬流浪
* 花花
* 愉園
* 港會
* 福建
* 南華
* 晨曦
* 香雪製藥
猛獅A27

**猛獅A27**，即係**猛獅NL262/R香港版**，係德國猛獅（MAN）喺1990年代尾生產嘅其中一款低地台單層巴士。

## 設計
猛獅NL262/R係嘅結構採用德國巴士常見嘅無大樑設計，一副臥置式嘅猛獅D2866LUH22歐盟二型260匹引擎打直擺喺尾輪跨左邊，配Voith DIWA851.3或ZF 5HP500自動波，而散熱水箱就擺喺尾輪跨右邊。

巴士車廂擁有全低地台設計，前軸車轆上面可以裝上座椅。由於後置水箱擺位關係，最後排座位只得3個位，而唔係5個位。

由於猛獅堅持唔喺自己廠房生產完整嘅右軚巴士，所以呢款猛獅A27係以散件形式由德國運去外地裝嵌，然後再運去香港。

## 訂單
### 城巴
城巴係香港第一間買猛獅NL262/R嘅巴士公司，佢喺1998年引入60架雙門城市巴士版，配Voith DIWA851.3自動波，再喺2000年引入多20架，車隊編號1501-1580，全部投放去專利部。城巴最初買猛獅NL262/R嘅原因係希望以較低載客量及成本兼加密班次，以吸引乘客。

2006年，城巴將其中10架車隊編號1560-1569嘅NL262/R巴士改裝，由雙門改成單門，並喺門後面裝上行李架，全車換上豪華座椅，用嚟行來往香港國際機場同埋南區嘅城巴機場快線A10。

喺2000年代，城巴賣咗十幾架猛獅NL262/R巴士。其中三架（車隊編號1514、1517、1534）喺2005/2006年去咗香港機場管理局，做香港國際機場禁區同埋海天客運碼頭嘅接駁車，2010年返咗城巴做零件車；五架（車隊編號1570-1574）喺2005年賣咗畀愉景灣交通服務有限公司；一架（車隊編號1575）喺2005年賣咗去紐西蘭；五架（車隊編號1576-1580）喺2004年賣咗畀新大嶼山巴士，並一直行到2013年。

一架車隊編號1512嘅NL262/R喺2008年11月1號凌晨12點幾返廠途經東區走廊期間燒咗，巴士喺2009年5月取消車輛登記。另外一架車隊編號1560嘅NL262/R喺2011年1月17號撞車，2011年2月退役。其餘嘅巴士喺2016年或之前喺專利部退役，其中兩架（車隊編號1545、1546）巴士喺2015年改成單門同埋調咗去非專利部，並一直行到2018年。

### 愉景灣交通服務有限公司
香港嘅愉景灣交通服務有限公司喺2000年引入5架NL262/R巴士，以配合愉景灣隧道開通，提供來往愉景灣及東涌站嘅巴士服務。呢5架巴士都係單門，配ZF 5HP500自動波，車內設有行李架。其中一架編號HKR115嘅單門版NL262/R於2004年因為喺東涌同泥頭車迎面相撞而報銷。

2005年，隨住來往欣澳地鐵站嘅DB03R投入服務，加上陸續有新樓入伙，愉景灣唔夠車用，所以就自城巴買入5架NL262/R，並喺城巴廠內改裝成愉景灣規格，其中一架亦被編為HKR115（現時係DBAY115）。

愉景灣淨返嗰9架NL262/R巴士喺2011至2017年退役。

## 參考
2000/01年度香港甲組足球聯賽

2000/01年度嘅香港甲組足球聯賽一共有8隊參賽。

## 參賽球隊
* 快譯通
* 愉園
* 傑志
* 東聯二合
* 保濟
* 流浪
* 南華
* 晨曦
1998/99年度香港甲組足球聯賽

1998/99年度嘅香港甲組足球聯賽一共有8隊參賽。

## 參賽球隊
* 好易通
* 愉園
* 快譯通
* 流浪
* 西貢朋友
* 星島
* 南華
* 二合
1997/98年度香港甲組足球聯賽

1997/98年度嘅香港甲組足球聯賽一共有8隊參賽。

## 參賽球隊
* 五一七
* 好易通
* 愉園
* 快譯通
* 流浪
* 星島
* 南華
* 二合
1996/97年度香港甲組足球聯賽

1996/97年度嘅香港甲組足球聯賽一共有7隊參賽。

## 參賽球隊
* 東方
* 好易通
* 愉園
* 快譯通
* Uhlsport流浪
* 星島
* 南華
1995/96年度香港甲組足球聯賽

1995/96年度嘅香港甲組足球聯賽一共有10隊參賽。

## 參賽球隊
* 東方
* 發景
* 好易通
* 愉園
* 港會
* 快譯通
* 民信
* 星島
* 南華
* Uhlsport流浪
1994/95年度香港甲組足球聯賽

1994/95年度嘅香港甲組足球聯賽一共有10隊參賽。

## 參賽球隊
* 東方
* 發景
* 好易通
* 愉園
* 快譯通
* 傑志
* 駒騰
* 流浪
* 星島
* 南華

分類:香港甲組足球聯賽
1993/94年度香港甲組足球聯賽

1993/94年度嘅香港甲組足球聯賽一共有10隊參賽。

## 參賽球隊
*東方
*愉園
*港會
*快譯通
*傑志
*駒騰
*流浪
*星島
*南華
*聲控通
1992/93年度香港甲組足球聯賽

1992/93年度嘅香港甲組足球聯賽一共有10隊參賽。

## 參賽球隊
*英軍
*東方
*依波路
*愉園
*快譯通
*傑志
*駒騰
*米芝路
*星島
*南華
1991/92年度香港甲組足球聯賽

1991/92年度嘅香港甲組足球聯賽一共有10隊參賽。

## 參賽球隊
* 東方
* 依波路
* 愉園
* 港會
* 快譯通
* 駒騰
* 米芝路
* 警察
* 星島
* 南華

分類:香港甲組足球聯賽
1990/91年度香港甲組足球聯賽

1990/91年度嘅香港甲組足球聯賽一共有10隊參賽。

## 參賽球隊
*花花
*東方
*依波路
*愉園
*港會
*駒騰
*麗新
*馬天尼
*星島
*南華
1945/46年度香港甲組足球聯賽

1945/46年度嘅香港甲組足球聯賽係二戰後嘅第一屆聯賽，一共有10隊參賽。

## 參賽球隊
* 第44營金冕多
* 東方
* 光華
* 空軍
* 文員A
* 文員B
* 工程
* 海軍A
* 海軍B
* 南華
破產

**破產**（）係因為欠債人收入冇能力還巨債，經過債主向法庭處理嘅法律程序。

## 稱呼
破產舊時又叫**報窮**，係由英文bankrupt音義俱譯嘅名稱，舊時香港成日用，依家大馬重有用緊。

## 破產規定
### 香港
*經法庭程序，需要受到破產令管制，有破產紀錄。
*獲准破產之後可以暫時停止還債，除咗生活費之外，收入要交由破產管理官處理，用嚟還債。
*唔可以保留物業。
*只可以開一個儲蓄戶口用嚟出糧。
*借錢超過100蚊，需要披露破產身份。 
*出境前要通知破產受託人，唔可以申請信用卡、私人貸款，唔可以繼續供保險，唔可以亂使錢（例如：自費出國旅遊、搭的士等）。
*部分破產人會被吊銷執照或唔能夠留任本身嘅職位，例如保險經紀、地產代理、證券經紀、警員等。
*破產期內唔可以出任專業人士，例如會計師、律師、公司董事、太平紳士等。
*破產期為4年，有可能會延長到8年，視乎破產期間紀律。

## 出面網頁
*破產管理署- 破產簡介
*破產、個人自願安排(IVA)及債務舒緩計劃(DRP)比較
*香港破產咨詢中心 - 協助債務人解答破產申請程序
*一些欠債人擬誘過債務舒緩去避免破產
*避免破產-債務舒緩的好處
布冧

**布冧**（；），即**李亞屬**（；），係李屬嘅一種植物，亦都係一種生果。生係紅色，熟咗變黑。
歐特星雲

**歐特星雲**（Oort cloud，又叫**歐特雲**、**奧爾特雲**、**奧爾特星雲**）係一個假設包圍住太陽系嘅球狀團，四周圍有啲唔多活躍嘅彗星，同太陽有大約50,000至100,000個天文單位咁遠，差唔多等於一光年，即係太陽同比鄰星距離嘅四分之一。

雖然未曾有人直接觀測過歐特星雲。但喺觀測到嘅橢圓軌道彗星，一般認為多數係由歐特星雲飛入去內太陽系嘅。而一啲短周期嘅彗星就可能喺柯伊伯帶來。
黎民偉

**黎民偉**（Lai Man-wai；）係香港電影之父。早年就讀聖保羅書院，係天主敎徒。

## 屋企
佢祖籍廣東四會下埗黎寨村或新會會城都會。之不過佢響日本出世。　

黎民偉娶元配嚴姍姍，之後又娶林楚楚。黎民偉同林楚楚其中一個女黎宣（原名黎萱），係演員，另有個孫女，係電影演員黎姿（現名馬黎珈而）。

黎民偉有個姪女，係粵語片演員黎灼灼；他佢有個女婿，係中華民國外交部長沈昌煥。

## 事業
黎民偉1911年加入國民黨，跟孫中山搞革命，後尾重做埋戰地記者，拍過北伐。1921到1928年間，佢響上海拍戲。期間，1923年2月11號，黎民偉同黎北海、黎海山、羅永祥、梁少坡、譚伯烈、陸醒伯等人，響香港開民新製造影畫片有限公司，間公司後尾移去上海。1930年，佢又有分搞大電影廠。到咗1938年退休，返香港。之後佢冒著生命危險將日軍侵華史實，用影片方式記錄落來。

黎民偉拍片非常認真，水平好極高。佢拍《莊子試妻》，畀佢元配嚴姍姍演女角，係中國電影史上第一位專業女演員。佢又畀平妻林楚楚演女角。

## 死
黎民偉響1953年10月26號五點九個字死，死時61歲。當時響灣仔洛克道嘅萬國殯儀館治喪，27號下晝四點鐘大殮，28號上晝十點響殯儀館大禮堂安息禮拜，然後出殯。

## 代表作
*《莊子試妻》
*《胭脂》
*《天涯歌女》
*《戰地情天》
*《古都春夢》
*《三個摩登女性》
*《漁光曲》
*《母性之光》
*《勳業千秋--開國史之一頁》

## 註

## 出面網站
* 新會人 - http://www.southcn.com/news/gdnews/sh/hrjnh/fyrw/200409020627.htm
*歷史懸案？家族糾紛？──「香港電影之父」的論爭，明報週刊第1949期，2006年3月18日。
*http://www.jmnews.com.cn/c/2005/09/25/09/c_722953.shtml
*http://www.jmnews.com.cn/c/2008/07/15/11/c_963307.shtml 黎民偉祖籍不在新會
*http://www.51fashion.com/FashionNews/2005-7-14/14637.html
埃華街

**埃華街**（**Ivy Street**）係香港九龍嘅一條馬路，嚮大角咀東西走向，由塘尾道福全街起，到深旺道君匯港止。

埃華街嘅埃華（Ivy），其實係指長春籐，同附近其他街一樣用植物改名。

## 附近
*大同新邨（Cosmopolitan Estate）
*大全街
*大政街
*角祥街
*旺堤街
*角祥街
*福全街
*九龍麗悅酒店
*華源工廠大廈
*杉樹街
*大角咀道
*安業工廠大廈（On Yip Factory Building）
*百新商業大廈（Evernew Commercial Centre）
*明泰樓（Ming Tai House）
*永利工業大廈（Wing Lee Factory Building）
*仁榮大廈（Yen Wing Building）

## 參考
長春籐

**長春籐**（；學名：）係五加科下面一個屬，有15個品種。

植株規律多數係常綠嘅攀藤類植物。

## 屬下品種
西營盤郵政局

**西營盤郵政局**（**Sai Ying Pun Post Office**）係香港島中西區一間郵局，嚮西營盤薄扶林道27號，西營盤郵政局大廈樓下。郵局每星期5日半開門做生意，即係星期一至星期五9點半至5點，而星期六只開到1點。

西營盤郵政局大廈係一座政府物業–已婚消防員宿舍，十幾層樓高，以前曾經係當地最宏偉嘅大廈之一。入面1樓有個室內公園遊樂場，日頭係公共空間，人人都可以入去玩遊戲或者輕鬆吓。

## 附近
*叁去壹茶樓
*第三街
*李陞小學
*前西區裁判法院
*七號差館
*西營盤差館宿舍
*趙醒南跌打醫館
BE

**BE**，拉丁字母串字，指：

## 化學
*鈹，Be，Beryllium，化學元表符號

## 語言學
*Б，西里爾字母一個
*白俄羅斯文嘅國際標準（ISO）代碼
*臨高話：海南地區嘅一隻話
*黑人英文
*商業英文
*英式英文

## 代碼
*之前比利時嘅一個已經唔用嘅兩字母國家代碼
*百慕達嘅WMO代碼
*.be：比利時嘅國家域名代碼
*白俄羅斯文嘅ISO 639 alpha-2語言代碼

## 數學
*16進制數嘅BE——10進制嘅190

## 其它
*Be公司：美國嘅一間公司
*be (朝日新聞)：朝日新聞每星期四出嘅版
*工學學士
花式溜冰

**花式溜冰**係冬季奧運會比賽項目，運動員會着住溜冰鞋響冰面做轉圈、跳起同其他高難度動作。
## 睇埋
*溜冰

類:冬季奧運項目
牛腩

**牛腩**係牛肉一種，指牛嘅腩，卽腹部下側。

## 香港
牛腩配麪、河粉或飯進食，當中以牛腩麪出名。柱侯牛腩以柱侯醬撈牛腩炆成，亦係名菜。

## 分類
牛腩分幾種：
***坑腩**：牛味最濃，牛胸前八支骨腩肉，常用腩位，最大。
***爽腩**：又叫「牛白腩」、「繃紗腩」、「崩沙腩」或「蝴蝶腩」，牛肚皮腩位，好細，爽腩貴坑腩一半，由於有塊薄軟膠質，爽軟不硬。
***腩底**：坑腩近牛皮下一塊肉，又粗又韌，好難炆。
***腩角**：爽腩同坑腩中間一塊肉，分量極少。四面都有軟膠質，非常爽脆。
***挽手腩**：集坑腩同爽腩優點於一身，味濃煙韌。

## 參見
*羊腩
*豬腩
朱棣

**朱棣**（）係大明第三個皇帝，開國皇帝朱元璋第四仔，1402至1424年在位。死後廟號**成祖**，所以又叫**明成祖**。年號永樂，又叫**永樂皇帝**。

洪武三年（1370年），受封燕王。十三年（1380年），就藩北平（家下北京）。二十三年（1390年），率師北征，擒北元乃兒不花。長期參加北方軍事，秦、晉二王死後，做諸藩王之首，有奪嫡之謀。建文元年（1399年），以反對建文帝削藩為名，喺北平起兵，號稱「靖難」。四年，攻入南京，奪位登極，改嗰年做洪武三十五年，第二年開始用永樂年號。

朱棣做皇帝之後，繼續「削藩」之舉，設置內閣，任用宦官，建東廠，恢復錦衣衛獄，實行專制集權統治；重視對北方經營，即位初即改北平做北京，又先後五次親征漠北，喺永樂十九年（1421年）遷都北京，史稱「永樂遷都」（又叫做「天子守邊」）；此外，三年喺西北設置哈密衛，七年喺東北設置奴兒干都司，又開設貴州布政使司，加強對西南統治，有助統一；繼續太祖恢復經濟措施，鼓勵屯墾，推動軍屯，開通漕運；對外多次命人出使，有鄭和下西洋、陳誠使西域。但佢奪位之後，革除建文年號，殺戮建文遺臣，齊泰、黃子澄同方孝孺都畀佢殺咗；屢興工程，起北京同宮殿、陵寢；北征之外又用兵安南（家下越南北部），改安南為交阯布政使司以內屬。終以勞民過重而有江西李法良同山東唐賽兒起事。

永樂二十二年，佢唔理群臣反對，帶病率師親征漠北，回師途中死喺榆木川（家下內蒙古多倫西北）。葬長陵。初上廟號太宗，嘉靖十七年（1538年）改成祖。

朱棣過身之後，由太子朱高熾繼位，就係明仁宗。

## 參考

## 出面網頁
朱厚照

**明武宗**，即係**朱厚照**（），係大明第十個皇帝（1505年-1521年）。歷史抨佢係個衰皇帝。

孝宗大仔。弘治五年（1492年）立做皇太子，十八年即位，年號**[[正德 (明)|正德]]**。初期寵信太監劉瑾，使司禮監之權漸重於內閣。後寵信佞臣江彬等人，都獲賜朱姓；喜好聲色，起「豹房」攞嚟玩；狂放不羈，鍾意「弄兵」，自稱威武大將軍朱壽；多數去宣府（今河北宣化）、塞北、江南呢啲地方巡遊，搞到民間怨聲載道。在位期間，北直隸、江西、湖廣、四川、陝西都有民變，宗室相繼反叛。因過度荒淫，冇仔送終。之後俾水浸嚫得病而死，葬於康陵。佢過身之後由堂弟朱厚熜繼位，就係明世宗。

## 在位期間大事
正德五年（1510年），安化王朱寘鐇喺寧夏作反，好快就失敗。同年劉瑾被處死。

1519年，寧王朱宸濠喺南昌起兵作反，好快就失敗咗。
唐伯虎

**唐寅**（）係大明文人兼畫家，世人傳佢有才華兼風流而名。後世更多人以字稱佢**唐伯虎**。佢籍江蘇蘇州吳縣，歷成化、弘治、嘉靖三朝。生喺成化六年二月初四，死喺嘉靖二年十二月初二。字號好多，字**伯虎**， 後改字**子畏**，號**六如居士**、**桃花庵主**、**逃禪仙吏**、**魯國唐生**等。家人死後，服喪哀痛，好友祝允明鼓勵之下，弘治十一年考到應天府解元，然而上京會試後，因程敏政案連累，終生不仕，搬入桃花塢，詩畫一生 。明史有提及，附喺徐禎卿之下，而生平詳記喺唐子畏墓誌並銘，佢好友祝氏寫。

傳說唐寅，寅年寅月寅日寅時生，並唔真確。祝寫誌銘之中，有提「母丘氏以成化六年二月初四日生子畏、歲舍庚寅、名之曰寅」。故此，只係當年佢亞媽丘氏，以庚寅年而名。佢實情喺庚寅年，己卯月，癸丑日生。時辰無記載。

坊間有說江南四大才子，實情指蘇州，明史寫吳中四才子，吳中即蘇州城別稱。史書咁記「禎卿少與祝允明、唐寅、文徵明齊名、號吳中四才子」。

後世論畫，以佢同沈周、文徵明、仇英合稱明四家，又或吳門四家，以示大明時期，以示吳門畫派。作品以山水畫、人像畫聞名於世。佢畫春宮圖，得名聲「風流才子」。

佢出身自商人世家，但唔以此為業。有亞爸唐廣德，經營唐記酒店。有亞媽丘氏，重有一妹一弟。有妻一人，徐廷瑞次女，弘治元年成婚。不幸弘治七年死老竇又死老婆，弘治八年死老母又死亞妹，淨返細佬。後來續弦兩次。先有何氏，因案而去。後有沈九娘。九娘係佢老婆名，並非後世傳佢娶九個老婆。故此，亦無娶秋香個故仔。

正德九年，事於寧王朱宸濠，做幕賓。得知寧王要造反，詐癲求放走，得以返到蘇州。

民間佢傳說好多，至多人知有《三笑姻緣》，畀人改做大戲、電影唔知幾多次，個形象至深入民心。

## 攷

## 出面網頁
* 唐寅畫集
牛角包

**牛角包**（，法式法文讀音：，魁北克法文讀音：；，美式英文讀音：，英式英文讀音：），又叫**牛角酥**，係一種用牛油焗嘅法式麵包，個樣好似牛角咁。
爆笑管家

|}

《**爆笑管家**》係日本週刊少年Sunday雜誌由2004年至2017年連載嘅漫畫，作者係畑健二郎。有改編成電視動畫。

## 故事簡介
高中一年級學生綾崎颯，因為父母好食懶飛，搞到佢要一邊返學一邊做兼職養埋佢哋，最後兩公婆同人借咗一大筆錢之後一走了之，啲收數佬要颯父債子還。颯喺逃走嘅過程中遇到有錢大小姐三千院凪，仲喺綁匪手上救咗佢，之後凪就請咗颯做管家，仲出錢幫佢還清啲債，但係之後就要由颯嘅人工度扣返。

## 電視動畫
第1季喺2007年4月至2008年3月響日本首播，共52集。

第2季喺2009年4月至9月響日本首播，共25集。另外有1集OVA當係第2季嘅第0集。

之後嘅《ハヤテのごとく! CAN'T TAKE MY EYES OFF YOU》喺2012年10月至12月響日本首播，共12集，《ハヤテのごとく! Cuties》喺2013年4月至7月首播，共12集。香港TVB冇播呢兩套。
皮蛋

**皮蛋**，又寫**皮疍**，係種用鴨蛋醃製成嘅蛋，一來去除腥味，二來方便保存。

英文叫**preserved egg**。外國人以為皮蛋要醃好多年，所以又叫佢做**Century egg**，世紀之蛋。

## 類似
* 鹹蛋
聶凌峰

**聶凌峰**（Andy Nägelein，）係一個德國籍嘅職業足球員，喺香港出世，主要打中場。佢而家效力緊中國足球超級聯賽嘅深圳紅鑽。

## 職業生涯
聶凌峰嘅職業生涯長期都係效力喺德國嘅低組別足球聯賽球隊。2009年夏季，佢轉會去到塞浦路斯嘅APEP Pitsilia，但只係出過一場，而且喺嗰季嘅冬季轉會窗同球隊解咗約。

2010年年頭，佢去咗中國足球超級聯賽球隊山東魯能試腳，但係好快就畀人放棄。之後佢去到同樣係中超嘅深圳紅鑽，並喺2月12號正式加盟深圳紅鑽，着19號波衫。

## 國際賽
聶凌峰喺香港出世，但本身係一個德國人，所以佢擁有代表香港同德國嘅資格。

## 參考

類:香港流浪球員
類:東方球員
晉峰足球會

**晉峰足球會** (Resources Capital Football Club) ，係香港一支足球隊，而家踢緊香港甲組聯賽。前身為**大中足球會**。

2020-2021年度，晉峰足球會由港甲球隊正式升呢做港超球隊，但去到2023-2024年度港超聯之後，重返港甲聯賽。

## 出面網頁
*
天水圍飛馬足球會

**天水圍飛馬**（****），簡稱**飛馬**，係香港一支足球隊，2008年喺元朗區成立，而家踢緊香港丙組聯賽。

## 歷史

天水圍飛馬喺2008年成立，以千萬巨型班進軍香港球壇，成為嗰季香港足球界嘅焦點。成立之初畀傳媒稱為「南華二隊」，因為有傳南華班主羅傑承出資籌組，佢老婆梁芷珊又係球會董事，加上球隊嘅推廣公司博美娛樂又係羅傑承旗下公司，加上有大量南華球員例如鄧景煌等轉投飛馬，種種跡象令傳言更為大眾所默同。

呢間足球會最初由王威信、鄧慶治等一眾元朗鄉紳擔任阿頭。2012至2015年期間球會接受周焯華旗下企業太陽國際贊助，並改名做**太陽飛馬**。2015年，梁芷珊喺周焯華手上重奪太陽飛馬，之後改名做**香港飛馬**，2020年回復原本嘅名「天水圍飛馬」，並由萬芳冰室老細譚秉智（佢亦係香港賽馬會馬匹「逍遙自在」、「愛逍遙」、「騷哥利」、「天衣無縫」、「齊天大聖」、「逍遙人生」馬主）接任天水圍飛馬主席，2021年再用番**香港飛馬**呢個名。

## 球隊名稱變遷
* 2008年－2012年、2020年－2021年：天水圍飛馬（Tin Shui Wai Pegasus）
* 2012年－2015年：太陽飛馬（Sun Pegasus）
* 2015年－2020年、2021年至今：香港飛馬（Hong Kong Pegasus）

## 管理層同職球員名單
### 會長
羅傑承先生（Mr Steven Lo）

### 董事局
* 主席：譚秉智先生（Mr Peter Tam Ping Chi）
* 副主席：朱耀中先生（Mr Torres Chee）、黃桂平先生（Mr Wong Kwai Ping）
* 董事：陳皓兒女士（Ms Eunice Chan）

### 教練團隊
* 領隊：郭嘉諾（Kwok Kar Lok）
* 總教練：陳浩然（Chan Ho Yin）
* 助教：黃梓豐（Wong Tsz Fung）
* 助教：朱偉霖（Chu Wai Lam）
* 守門員教練：陳振宇（Chan Chun Yu）

### 球員名單

## 出面網頁
* 
* 太陽飛馬官方網站
* 
* 香港足球總會網頁球會資料
沙田足球隊

**沙田**（**Shatin**）係香港嘅一支足球隊，其實係沙田體育會足球會，係2009/10年度香港甲組足球聯賽參賽球隊之一。

## 睇埋
*沙田體育會女子足球會

## 拎
*
*
駿其足球會

**駿其足球會**係香港一支足球隊，前身係2008年成立嘅**四海體育會**、日本職業足球乙級聯賽球會橫濱FC嘅衛星球會**橫濱FC香港**以及**YFC澳滌**。

## 主場球場
深水埗運動場

## 職球員名單

* 會長：簡文滌
* 社長：太田博喜
* 教練：李志堅
* 助教：李美芬、羅振邦
* 守門員教練：張景驊
* 青訓教練：岑國培、梁承傑

### 球員名單

## 出面網頁I
* 橫濱FC香港官方網站
* 
* 
* 
* 香港足球總會網頁球會資料

類:香港超級聯賽球會
非洲復興像

**非洲復興像**係塞內加爾達喀爾一座雕像，高49米，響2010年4月4號揭幕，紀念塞內加爾脫離法國獨立50週年。佢重高過美國自由神像，標誌住非洲嘅獨立同自由。
2009/10年度香港乙組足球聯賽

2009/10年度香港乙組足球聯賽喺2009年9月開始。

## 參賽球隊
*駿昇花花
*德高朋友
*福建
*港會
*葵青
*淦源
*安華
*屯門
*永義
洪卓立

**洪卓立**（**Ken Hung Cheuk Lap**，）係香港靠唱廣東歌出名嘅後生仔，係英皇娛樂嘅𡃁，嚮深圳有個歌迷會，會長係佢阿媽。佢喺2006年參加新秀歌唱大賽攞到亞軍之後出道，2007年加入英皇娛樂集團入行。2008年，佢喺2007年度十大勁歌金曲頒獎典禮攞到「最受歡迎男新人」銅獎。

洪卓立嚮2009年有急病入咗醫院，之後惡化插喉，佢喺同年底好返出院兼做番嘢。2010年，佢喺2009年度攞到「最受歡迎男新人」金獎；又喺2015年，佢攞到2014年度「最受歡迎傑出表現獎」。佢原定喺2019年8月18號喺麥花臣舉行《回到最愛的那天》演唱會，但因為社會因素而延期。

## 音樂作品
### 音樂專輯
;2007年
*《愛·無膽》

# 愛無膽
# 苦行僧（night mix）
# 愛別等
# 目前
# 躺一躺
# 直間恤衫
# 畢業了嗎
# 思路
# 我可以說不
# 鬆郁矇
# 苦行僧（day mix）

;2008年
*1月23號《洪卓立 - GO》

# 我聽你講
# 難以取替
# 我的獨立時代
# 彌敦道
# 三腳貓
# 玩夠
# 香片咖啡
# 那些年，我們一起追的女孩
# 妳是我的戒指
# single x'mas

*10月30號《Next Attraction》

# 愛在通脹蔓延時
# 吃得到的葡萄也是酸的
# 男孩看見野玫瑰
# 陳友
# 憑甚麼愛你
# 很想和你在一起（電影【很想和你在一起】主題曲）
# 阿曼的球場
# 一個人等咖啡
# 早熟
# 男孩看見野玫瑰（國）

;2010年
*3月29號《Taste of Love 新曲 + 精選》

# 你好嗎
# 好友
# 很想和你在一起（feat. 詩雅）

*9月22號《Precious Moment》

# 蘋果樹
# 無人認領
# 彌足珍貴
# 撞日分手
# 一拖再拖
# 紳士
# 故事未完
# 愛在屏風樓
# 眼淚為你留
# 無人認領（國）

;2011年
*5月27號《透視》

CD
1. 好好先生？
2. 一夜城
3. 完美口味
4. 有愛
5. 藍色星球
6. 翅膀
7. 溫馨提示
8. 嗌
9. 菜園屋邨
10. 藍色星球（國）

Bonus DVD（MV）
1. 藍色星球
2. 一夜城
3. 溫馨提示
4. 藍色星球（國）
5. Ken x Neway Music Live 2011

## 演出作品
### 電視劇（[[ViuTV]]）
*2020年：《熟女強人》 飾 梓謙

## 參考
苦行僧

**苦行僧**（）喺印度備受尊崇。苦行係古印度時期出現嘅一種宗教修練方式，唔洗頭，長期斷食甚至斷水、瞓釘床，行火炭路嚟練忍耐力同埋離欲。用髮膏整頭髮好有層次、啲衫成日穿穿哋，邊行邊念經文。
陳友

**陳友**（，），原名**陳志濤**，鄉下廣東新會，係溫拿樂隊鼓手，又係香港電影演員，佢個仔陳良韋曾經參加2006年香港先生選舉。

陳友係溫拿五虎嘅軍師，唸計仔多。

## 電影作品

## 睇埋
*溫拿樂隊
*陳良韋
*陳錫樁家族

## 攷

## 出面網頁
* 
*
公民 (搞清楚)

**公民**可以係：
*有公民權嘅人
*公民體育會
*公民鎮，四川內江資中一個鎮
*公民村，香港舊時一個平房區
茶走

**茶走**係香港茶餐廳１款特色嘢飲，屬於港式奶茶嘅一種變化，衍生自香港原有嘅絲襪奶茶。「茶走」嘅意思係「走奶」，意思即係奶茶淨係落煉奶而唔落淡奶同砂糖。大部份嘅茶走仍然仲有淡奶呢種成份，因為煉奶本身就帶有濃厚嘅奶香同甜味，而淡奶係唔能夠做到，所以茶走嘅味道會比一般嘅港式奶茶更加濃郁同甜滑。茶走因為煉奶嘅甜味夠濃而唔使落糖，相反，一般嘅港式奶茶因為淡奶嘅甜味唔夠就需要落糖。

「茶走」嘅名係源於粵語裡面嘅「走」字，表示係「攞走」或者係「唔加某樣嘢」，但係喺呢度嘅意思係去除原有嘅奶茶配方入面嘅淡奶，改用煉奶嚟代替。呢種命名方式反映咗茶餐廳文化嘅一大特色——簡潔直接但又充滿創意，方便顧客同店員好快咁溝通。香港嘅飲食文化因為中西融合而發展出獨特嘅風味，而「茶走」正正就係呢種融合嘅體現之一。呢樣嘢用英式奶茶嚟做基礎，經過港式嘅改良，加入咗煉奶呢種帶有濃厚甜味嘅配料，令佢成為一款地道嘅港式嘢飲。

## 來源
早期賣絲襪奶茶嘅大牌檔都會將砂糖同奶茶溝好之後先至上枱，因為當時嘅大牌檔並唔會預先將砂糖放喺張枱上面，所以食客並唔可以自己去調味而控制砂糖嘅用量，冰室或者茶餐廳後嚟都將放咗砂糖嘅容器放喺餐枱上面，侍應將奶茶拎到客人嘅餐枱之後，客人就可以按自己嘅需要自己喺奶茶度落砂糖嚟加甜味。大牌檔嘅港式奶茶跟住之後衍生咗用煉奶嚟代替淡奶嘅做法出嚟，因為煉奶嘅主要成分係糖，本身已經好甜，所以調配出嚟嘅奶茶唔需要再落砂糖，亦即係所謂嘅「走糖」，而用煉奶調配嘅奶茶就叫做「茶走」，裡面嘅「走」字係「走糖」，即係唔使落糖嘅意思，呢個同茶餐廳嘅「飛砂走奶」—指沖調相似唔落糖唔落奶嘅咖啡，不過奶茶淨係會「走糖」而唔會「走奶」。

喺香港茶餐廳嘅語境裡面，「走」呢個字並唔係單純指「攞走」某樣嘢，而更多嘅係一種特定嘅用法，表示改變或者替換。例如：「飛砂走奶」就係指冇咗砂糖同奶嘅咖啡；「走冰」就即係嘢飲裡面唔落冰。

## 好處
由於茶餐廳裡面嘅一般熱飲本身都唔會預先落砂糖，而係由顧客按自己鍾意嘅甜度嚟自己落糖，不過熱飲嘅溫度有時唔夠令砂糖全部溶晒，結果造成熱飲留咗大量砂糖喺杯底，搞到最後嗰幾啖奶茶比起面嗰啲甜得多，而「茶走」嘅做法可以避免呢種情況，原因係煉奶比砂糖更容易喺飲品裡面混和。

## 發展
喺香港，「茶走」呢個稱呼起初淨係局限喺奶茶，慢慢咁唔論咖啡、鴛鴦、阿華田、好立克同埋美祿...等等，亦都發展出啡走、立克走、鴦走...等等。而家大部分香港飲食業工作者都識得「茶走」呢個術語，特別係茶餐廳伙計；亦都有例如係大快活嘅連鎖供應茶走。

喺香港以外嘅地方，有部分茶餐廳伙計亦都識得「茶走」呢個術語。

## 睇埋
* 咖啡
* 奶茶
* 絲襪奶茶
* 鴛鴦
* 啡走
* 立克走

## 參考
2009/10年度香港足球高級組銀牌賽

**2009/10年度香港高級組銀牌**係亞洲現存最老嘅淘汰賽香港高級組銀牌第104屆嘅比賽，由廣東康寶電氣冠名贊助做**康寶高級組銀牌**。今屆嘅比賽參賽球隊全部都係來自2009/10年度香港甲組足球聯賽。

今屆係由南華奪冠。
嘉芙蓮碧格露

**嘉芙蓮碧格露**（**Kathryn Ann Bigelow**，）係一個美國嘅電影導演，主要執導科幻、動作同埋恐怖類嘅電影。

## 導演生涯
嘉芙蓮碧格露憑住佢執導嘅《拆彈雄心》攞咗奧斯卡金像獎最佳導演，係呢個獎八十幾年嚟第一次頒畀女導演。

## 出面網頁

*

類:奧斯卡金像獎最佳導演
OCZ Technology

**OCZ**（或者叫**OCZ Technology**）係一間美國加州聖荷西嘅電腦硬件生產商。喺2000年開始進軍記憶體市場。
王家嶺煤礦

**王家嶺煤礦**係中國大陸國家發改委核准，國務院常務會議批准，由華晉焦煤有限責任公司投資嘅山西資源開發項目。王家嶺煤礦，嚮山西鄉寧縣河津市境內，井田大約180平方米，儲量23.42億噸，可採儲量10.36億噸，而家開採緊2號煤同10號煤，煤種係中灰、低硫、特低磷嘅瘦煤。

## 西王家嶺煤礦水沉
2010年3月28號，山西王家嶺煤礦水沉出事。153個礦工被困，2010年4月5號，115人救返。4月為止，搵返9條屍。

## 出面網頁
* 王家嶺煤礦項目簡介
* 王家嶺礦區建設回眸
黃道離散天體

**黃道離散天體** （scattered disc objects）係太陽系最遠嘅區域（離散盤），入便有主要由冰組成嘅小行星，零星散佈響嗰度，係範圍更廣闊嘅**[[外海王星天體]]**（**trans-Neptunian objects**（**TNO**））嘅一部分。離散盤最內側嘅部分同柯伊伯帶重疊，但它嘅外緣向外伸展並比一般嘅柯伊伯帶天體遠離咗黃道嘅上下方。
香港乙組足球聯賽

**香港乙組足球聯賽**（**Hong Kong Second Division League**）係香港第二級嘅官方男子足球聯賽，喺1909年成立。喺有咗升降制以後，冠亞軍都會得到升上港甲嘅資格，如果其中一隊放棄升班資格，就會由季軍補上。

## 歷屆冠亞季軍

### 二戰前

### 二戰後
1988/89年度香港甲組足球聯賽

1988/89年度嘅香港甲組足球聯賽一共有10隊參賽。

## 參賽球隊
* 愉園
* 南華
* 麗新花花
* 星島
* 天天
* 東方
* 荃灣
* 海峰
* 警察
* 港會
南華體育會

**南華體育會**（**South China Athletic Association**），簡稱**南華會**，係香港一運動組織同會所，喺1910年12月12號成立。佢有兩座會所，喺香港島銅鑼灣嘅香港會所（包括南華體育會運動場同南華體育會體育中心），同埋喺九龍京士柏嘅九龍會所。

## 部門
*救護部（隸屬聖約翰救傷隊，分為男救傷隊同女護士隊兩組）
*羽毛球部
*壘球部
*籃球部
*桌球部（用咗體育中心4層，有39張英式桌球枱同4張美式桌球枱）
*保齡球部（保齡球場館有60條球道）
*國術部
*智育部
*舞蹈部（包括芭蕾舞、社交舞、排排舞、Para Para、莎莎舞及爵士舞）
*劍擊部
*足球部（南華足球隊）
*高爾夫球部（場館分咗做兩層，一共有51個發球位同兩個沙池）
*手球部
*室內射擊部（香港警務處槍械牌照科認可嘅射擊場，係東南亞最先進嘅奧運規格氣槍射擊場，有30條射程10米賽道）
*柔道部
*空手道部
*女子部（負責組織女子田徑隊、童軍、救護同女子球隊例如籃球、排球、手球、壘球、乒乓球等）
*健身部
*遊藝部（分為單車股、花式單車股、壁球股及中樂（粵曲）股）
*童軍部（男童軍第100旅、海童軍第6旅同女童軍第55旅）
*游泳部（有符合國際標準嘅室內50米同25米暖水泳池，各有一個，另外設有戶外跳水池一個，設有泳隊同水球隊）
*乒乓球部
*網球部（喺京士柏網球中心，有6個全天候網球場）
*田徑部
*排球部
*瑜伽部
1989/90年度香港甲組足球聯賽

1989/90年度嘅香港甲組足球聯賽一共有9隊參賽。

## 參賽球隊
* 南華
* 麗新
* 愉園
* 花花
* 東方
* 海峰
* 星島
* 港會
* 警察
Do

**Do**喺英文界入面，大多數都係問詞。啫係「做」噉解。佢重可以係：

* 道 (政區)：中國嘅行政區劃必須要用到嘅字。
* 道 (香港街道)：香港大多數嘅馬路名都係用呢個字嚟做結尾。
* GNOME Do：一個Linux嘅程序。
* The Dø：法國嘅一個流行樂隊。
* 南韓嘅人名
* 都暻秀，南韓EXO樂隊嘅一位成員，英文名係DO。
* 隋坤：越南嘅一位歌手
* Do (專輯)：荷蘭歌手DO嘅一份專輯，喺2004年出版。
* Mr. Do!：日本喺1982年出嘅一份街機遊戲。
* 多明尼加
** .do，多明尼加嘅國家同地區頂級域
* 大調音階嘅第一個音，亦即係一度
** C音嘅法式叫法
金句

**金句**係一句有意思嘅說話，值得用筆抄低，偉人開金口成日有金句。

## 出面網頁
* 金句王 - 黎天王
行星環

**行星環**（**Planetary ring**）係指圍繞住行星運轉嘅宇宙塵同小顆粒形成扁平盤狀嘅區域。最出名嘅行星環就係圍繞住土星嘅土星環，但係太陽系嘅其他三粒氣體大行星（木星、天王星同海王星）都有自己嘅行星環。

最近嘅報告認為土星嘅衛星麗亞（土衞五）可能有自己嘅環系統，佢可能成為唯一有自己嘅環系統嘅衛星。

## 行星環嘅相
濕手巾

**濕手巾**可以係：
*濕水手巾。
*足球術語，要扭，一定要扭，死都要扭。
*1960年代幾個足球員個花名，係張耀國同埋林文偉幾個。
2011年太平洋颱風季

**2011年太平洋颱風季**泛指喺2011年全年內任何時間，喺赤道以北及國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下本颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。

呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2011年太平洋颶風季。喺西太平洋產生嘅熱帶風暴係由日本東京颱風中心命名，國際編號為11xx，而美國聯合颱風警報中心會將嗰帶嘅熱帶低氣壓編上W字尾嘅編號。

凡進入或喺菲律賓風暴責任範圍以內產生嘅熱帶低氣壓，菲律賓大氣地理天文部門（PAGASA）都會為佢哋訂立一個菲律賓名，作當地警報用途；此外，由於中港澳採用同一翻譯名，而台灣嘅譯名可能有唔同，因此同一個風暴可能會有兩個唔同嘅中文名，有時候會有兩個唔同嘅英文名（國際名字及菲律賓名字）。

以下各熱帶氣旋資訊以熱帶氣旋存在期間嘅最強形態為準。「熱帶氣旋」章節列出所有被命名嘅熱帶氣旋，「其他熱帶氣旋」章節就列出冇被命名嘅熱帶氣旋（包括熱帶低氣壓，但唔包括熱帶擾動）。呢篇文或者涉及聯合颱風警報中心對熱帶擾動發出嘅編號（9xW）以及評級，自2011年6月1號起，以往嘅評級POOR、FAIR同GOOD會改為LOW、MEDIUM同HIGH，因此6月1號之前嘅熱帶擾動採用前者，之後就用後者。
司馬光

**司馬光**（），字君實，係北宋政治人同文學家。

## 生平
佢祖先係西晉皇族（安平獻王司馬孚嘅後人），喺佢嗰代家世重好啲，因為阿爸係做官。話說司馬光細個嗰陣，曾經用過石頭打爛一個大盆，救咗一個跌咗落水盆嘅既細路。後世就攞咗嚟當成兒童故仔講，話佢好醒目、好夠膽識。

司馬光廿歲就中咗進士，由地方官做起。後尾佢入咗京，負責編撰典籍。司馬光就咁樣寫咗《資治通鑑》呢本書。司馬光為人溫良謙恭、剛正不阿，佢嘅人格俾當時人睇成係典範，歷來受人景仰。

1086年過身，享年68歲，死後追贈太師、溫國公，謚號**文正**。

## 作品
*《資治通鑒》 
*《涑水記聞》 
*《稽古錄》（包含《曆年圖》、《國朝百官公卿表》、《通鑑舉要歷》） 

## 拎

* 《資治通鑒》

類:中國政治人物
類:中國作家
類:北宋人
李曄

**唐昭宗**（）係唐朝第十九個皇帝（唔計武則天），佢係前一任皇帝唐僖宗嘅細佬，阿爸係唐懿宗李漼。

唐昭宗雖然講過「不甘作亡國之君」，但佢同老頭、阿哥一樣，可以話係一個大唐嘅亡國之君，因為佢喺888年登基嗰時，大唐王朝基本上都已經岌岌可危。當時黃巢之亂完咗冇耐，各個地方勢力恃住自己平定有功，要脅唐昭宗。當時勢力最大嘅係朱全忠，佢喺天復三年（903年）殺咗宮入面太監七百幾人，又迫唐昭宗遷都洛陽。相傳唐昭宗嘅正室何皇后，喺嗰陣時偷偷地生咗第三個皇子，為咗皇族血脈交畀一個叫胡清嘅人收養。

公元904年，朱全忠派人漏夜殺死唐昭宗，享年37歲，在位16年。

昭宗死咗之後，佢其中一個仔李柷被朱全忠立做唐哀帝，無耐唐朝滅亡。

## 家庭
### 后妃
#### 皇后
* 何皇后 
#### 妃嬪
* 裴夫人 
* 李昭儀 
* 陳氏

### 子女
#### 子
昭宗十七個仔，何皇后生李柷、李𥙿，其他王子嘅母后資料已經無辦法查證。

# 德王李𥙿
# 棣王李祤
# 虔王李禊
# 沂王李禋
# 遂王李禕
# 景王李秘
# 祁王李祺
# 雅王李禛
# 輝王→唐哀帝李柷
# 瓊王李祥
# 端王李禎
# 豐王李祁
# 和王李福
# 登王李禧
# 嘉王李祜
# 穎王李禔
# 蔡王李佑

#### 女
唐昭宗有11個女：

# 新安公主
# 平原公主（阿媽何皇后）
# 信都公主
# 益昌公主
# 唐興公主
# 德清公主
# 太康公主
# 永明公主（夭折）
# 新興公主
# 普安公主
# 樂平公主

## 參考




## 睇埋
* 世界文化遺產西遞村，由李曄後人所起。
白臀長尾猴

**白腎長尾猴**（*Cercopithecus neglectus*），又名**赤額長尾猴**，係20種舊大陸猴嘅其中一種，係由法國探險家Pierre Savorgnan de Brazza發現嘅。佢重有另一個名叫**沼澤猴**，因為佢主要分布喺非洲中部嘅濕地。因為白臀長尾猴有極好嘅爬樹能力，就算佢唔算係最敏捷嘅品種，都好難捉到佢。 

## 特徵

白臀長尾猴有著灰色帶斑點嘅皮毛，頭頂黑色，前額有一條帶有白邊嘅橙色帶上同下巴都有藍白色嘅毛。一條好窄嘅白色條帶穿過大腿尾巴同四肢嘅毛皮較深。因為下巴下面有一撮白毛，好似一副傳統嘅老學咁樣，因而又被形象化稱為**博士猴**。雄性比較大隻。

## 分布地
白臀長尾猴主要分布喺非洲中部（剛果共和國、中非共和國，肯雅嘅Cherangani Hill、安哥拉、喀麥隆、剛果民主共和國、赤道畿內亞、埃塞俄比亞、加蓬）嘅濕地、竹林以至乾燥嘅山林裏面，蘇丹同烏干達。

## 習性
白臀長尾猴一般可活到22歲，係一種以小組群居嘅陸棲馬騮。每組嘅亞頭都係最強壯嘅雄性，主要係負責保護組內嘅成員。佢哋會用口水同體味劃地盤，又會通過深沉嘅叫聲進行通訊。佢亦都係猴科之中唯一採用單配制嘅品種。白臀長尾猴係雌雄異形嘅，公有7公斤重，而乸只有4.5公斤重。BB約重260克。

呢種馬騮食種子、果實、樹葉、嫩芽為生，偶爾會捉昆蟲、鳥蛋嚟食，用一隻手攞食物。

白臀長尾猴嘅天敵有豹、人類同黑猩猩呢類靈長目。不過佢哋好醒目，知道有危險會即刻四圍搵地方避（佢嘅學名*Cercopithecus neglectus*有可避開捕食者嘅意思)，所以好少機會俾人捉到。

## 養殖動向
日本大阪動物園與上海動物園第十五次動物交流活動2007年1月16號響上海動物園舉行，大阪方面送咗一對珍稀嘅白臀長尾猴畀佢哋。

個別嘅動物園會將唔同類型，但生態環境相同嘅動物混養埋一齊，令遊客更進一步了解共棲動物同棲息地之間嘅關聯性。就以白臀長尾猴為例，澳洲墨爾本動物園就將佢同大猩猩一齊混養，而紐約嘅布朗克斯動物園，白臀長尾猴同紅河豬，山魈一齊混養喺「剛果展館」裏面。。

香港動植物公園透過國際物種登錄員嘅安排，響2010年引入一隻白臀長尾猴，響教育及展覽中心對面。

## 參考

* Maria Petringa, *Brazza, A Life for Africa* (2006) ISBN 9781-4259-11980

## 連出去
*BBC Science and Nature
銀城商場

**銀城商場**（**Ngan Shing Commercial Centre**）係香港沙田一個商場，嚮沙田第一城屋苑入面，隔離係88R巴士總站，同第一城中心商場隔咗一條銀城街，又以1樓屋苑平台行人天橋連埋。銀城商場係一座4層高嘅多層大廈停車場，而地面嗰層就係商場，呢座商場入面全部都係地鋪，唔少商鋪都係街鋪，食肆餐廳可以見到第一城屋苑街景。而商場正中間租戶係大快活，見唔到有中庭空間。

2010年4月，銀城商場唔少租戶都貼出搬遷或者裝修大減價告示。

## 附近
*第一城泳池
嘉諾撒聖心書院

**嘉諾撒聖心書院**（**Sacred Heart Canosian College**，坊間通常叫**SHCC**或**聖心**）係香港一間津貼女子中學，亦係香港最老嘅學校之一，位於薄扶林置富花園置富徑2號，歷來培養咗唔少人才。學校於1860年由香港天主教嘉諾撒仁愛修會成立，並且係全港114間主要用英文教嘅學校（即係英文中學）之一。

## 出面網頁

*嘉諾撒聖心書院
狄娜

**狄娜**（），原名**梁幗馨**，係1960、1970年代香港女演員，一生充滿傳奇，有「奇女子」之稱，「狄娜」個名來自佢個洋名「Tina」。狄娜出生於廣東興寧，祖籍廣東新會。1962年，狄娜加入影壇，以性感造型拍攝咗多部電影，包括《七擒七縱七色狼》、《大軍閥》等。後嚟息影後轉到中國大陸發展航天及人造衛星事業。

1970年代狄娜返中國大陸並研讀馬克思理論，同時宣佈自己破產，以『無產階級』姿態參與文革，噉做當年轟動香港；2008年，狄娜接受咗香港有線電視《神州穿梭》採訪時初次透露六十年代為中共搜集情報，到後期同唔少內地高官商人嘅關係異常密切，經常進出「中南海」同「北京航天城」，亦令佢蒙上咗神祕傳奇嘅色彩。因佢喺中國大陸投資經商嘅事蹟，同中國領導層嘅關係亦都一直係眾人焦點。

狄娜嚮於2010年3月31號朝早11點10分，因為子宮頸癌導致身體功能衰竭而過身，終年65歲，死訊喺下一日（4月1號）至被公開。2010年4月1號，佢個仔馬天如透過友人陳永康，向傳媒發表以下一段說話。「我母親梁幗馨，藝名狄娜，已於三月三十一號上午11時10分與世長辭。媽媽臨走之前要我向傳媒傳達以下一段說話：『刀槍能夠殺人，筆墨可以救人，人類嘅社會因為有咗傳媒人類才真正溝通成為一個體系。試想過去人類嘅歷史社會喺未有傳媒嘅時期，人類嘅社會係好多嘅黑暗，人類嘅認知係點樣單薄。各位傳媒朋友，請繼續你哋有建設性嘅工作，只要你秉承良知，人類嘅社會就會因傳媒而進步。我懷念你，我會喺另一個世界向你揮手。』以上係媽媽嘅話，媽媽唔願意有任何公開嘅殯殮儀式，佢想大家記得佢生前嘅『談笑風生』，而唔想大家睇到佢死後嘅『木無表情』。」

## 電視節目
參與嘅電視節目有：
*得咗（1969 麗的電視）
*狄娜與我（1969 麗的電視）
*蒙太奇（1972 TVB）
*細說當年（1980 麗的電視）
*百年中國（2005 TVB）
*志雲飯局（2006 TVB）
*大國崛起（2007 香港版由TVB製作，狄娜擔任主持）
*神州穿梭－巨變三十年（2008年）（香港有線電視財經資訊台紀念中國改革開放三十年製作嘅新聞節目，狄娜為採訪嘉賓）

## 電影
*英雄膽（1967）
*血酒紅玫瑰（1968）
*千手佛（1968）… 莫麗莎
*游龍戲鳳（1968）… 麗娜
*逃（1968）
*太太萬歲（1968）
*麒麟寨（1968）
*神弓（1968）
*波斯貓（1968）
*聰明太太笨丈夫（1969）
*餐搵餐食餐餐有（1969）
*一劍香（1969）
*說謊的人（1969）
*獵人（1969）
*冷暖青春（1969）
*得左（1969）
*人頭馬（1969）
*滿天神佛（1969）
*一代棍王（1970）… 徐美美
*滿肚密圈（1970）
*滿天星斗（1970）
*神探一號（1970）
*七擒七縱七色狼（1970）… 艷娜
*橫衝直撞七色狼（七擒七縱七色狼之續集，1970）
*花心財神（1970）
*昨天今天明天（1970）
*浪子與修女（1971）
*一劍勾魂（1971）
*迷你老爺車（1971）
*大軍閥（1972）… 四姨太
*福祿壽遊南洋（1973）
*七彩滿天神佛（1975）

## 著作
*《從母到友》
*《戰道－－北京大商戰》
*《戰道－－國際大商戰》
*《電影－－我的荒謬》

## 相關參考
* 《志雲飯局》 第十三集（2006年8月26號）
* 《大國崛起》
* 全球衛星定位系統、伽利略全球定位系統

## 參考



* 〈訪問梁幗馨〉。梁幗馨就係狄娜嘅原名。呢篇訪問由吳仲賢（1946-1994）負責、整理，以「劉敏材」嘅筆名發表於1986年9月嘅《花花公子》中文版第二期之上。
* 《大志未竟——吳仲賢文集》（香港，樂文書店發行，1997年2月初版，國際書號962-85102-1-5），訪問編於874至891頁。

## 出面網頁
* 香港有線電視《神州穿梭－巨變三十年》專訪狄娜 狄娜承認六十年代為中共收集情報 與中共書記胡耀邦的私交往事
* 拋棄星夢放衛星 狄娜談衛星發財錦囊
* 「奇女子」狄娜
* 明周：狄娜接受 歐錦棠主持嘅《香港直播》訪問。
* 狄娜小姐特許官方網站 2010年更新版

類:祖籍新會
頭版 (網頁)

**頭版**（），又叫**首頁**，喺萬維網，係種瀏覽器自動打開嘅網頁，通常指網站嘅入口網頁，亦即係打開網站之後睇到嘅第一頁；不過，喺最初設計萬維網喺陣，頭版其實本來打算係每個用家自訂，類似現時嘅書籤。

## 網站頭版
一個網站嘅頭版係乜嘢，主要係取決於網站嘅伺服器點樣解析（）嗰個網站嘅根目錄（/）。喺早期嘅網頁伺服器，如果唔做任何設定，用家打一個域名，出嚟嘅就係對應網站嘅根目錄 嘅檔案目錄，亦即係出一大堆可以點擊嘅檔案名（可能有埋更新日期等等嘅中繼資料）；但係網站管理員通常可以喺根目錄擺一個特定名嘅電腦檔案，咁伺服器就會顯示嗰個檔案嘅內容，而唔會顯示檔案目錄。呢個檔案嘅內容就係所謂頭版。

但係咁並唔代表頭版一定係一個文檔，因為好早已經有CGI，所以頭版好早已經可能係由程式生成；呢啲幕後嘅程式有時會根據用家嘅語言設定或者地理位置等等，決定顯示或者跳轉到唔同版本嘅頭版。

## 名
頭版本來係指報紙、雜誌或者書嘅第一版，後來引申用咗喺互聯網。喺臺灣，可以見到網站頭版以英文音譯做**烘培機**、**烘培雞**，用喺非正式嘅場合。

## 註
趙匡胤

**趙匡胤**（），人稱**宋太祖**皇帝，係大宋開國皇帝，祖籍河北涿州。

## 生平
趙匡胤出身軍人家庭。後生嗰陣專門替五代後周打仗，做到禁軍軍官。960年，佢帶兵攻打契丹人，途中發動陳橋兵變，黃袍加身，做咗皇帝，建立大宋，定都開封。

趙匡胤做皇帝嗰陣，聽宰相趙普講嘅「先南後北」策略，先後滅荊南、湖南、後蜀、南漢同南唐等南方割據政權。同時決心重文輕武，減少軍人權力。

開寶九年（976年），趙匡胤喺北征契丹途中去世，亦有人話佢同趙匡義見面之後猝死，享年50歲，謚號叫做**啟運立極英武睿文神德聖功至明大孝皇帝**，葬喺**永昌陵**。

由於北宋中期筆記《續湘山野錄》記載「燭影斧聲」事件，暗示趙匡胤俾三弟趙匡義害死。加上太祖死後，帝位唔係由個仔繼承，而係細佬登基，違反中國長子繼承傳統，雖然太宗即位後延續太祖好多執政措施，但欲蓋彌彰，同太祖有關嘅皇室成員（包括燕懿王趙德昭、秦康惠王趙德芳同埋魏悼王趙廷美）亦相繼離奇死亡，宋太祖死因成為千古之謎。

## 屋企
### 老婆
# 孝惠皇后賀氏
# 孝明皇后王氏
# 孝章皇后宋氏

### 仔女
#### 仔
# 滕王趙德秀，早死
# 燕懿王趙德昭，阿媽孝惠皇后
# 舒王趙德林，早死
# 秦康惠王趙德芳

#### 女
# 魏國大長公主，下嫁左衛將軍王承衍，阿媽孝惠皇后
# 魯國大長公主，下嫁左衛將軍石保吉，阿媽孝惠皇后
# 陳國大長公主，下嫁右衛將軍魏咸信
* 申國、成國、永國三個公主早死。

## 出面網頁

類:祖籍河北
徐展堂

**徐展堂**（，）係香港生意人、實業家、經濟冒險家、慈善家同埋藝術文物收藏家，祖籍江蘇宜興，江西吉安出世。

## 經歷
徐展堂喺1950年跟屋企人去香港，1954年阿爸肺病過身，佢同阿媽、細佬妹相依為命。少年時代做過銀行信差、餐館雜工等。1957年創業，經營食肆、油漆、廣告招牌製作、裝修等。1970年代初，香港經濟蕭條，徐展堂冒險大手買入股票、房地產而致富。1980年代初，中英關於九七問題談判，香港地產低潮，徐展堂又再出擊，兩次成功，奠定佢經濟基礎。之後收購香港老字號中華製漆廠、香港城巴集團同埋英國倫敦首都城巴、北海集團，成為跨越香港、星加坡、中國大陸等國度嘅企業家集團。徐展堂嘅投資興趣重包括埋能源、基建同汽車等等。

徐展堂喺1993年起任全國政協常委，係最資深嘅港區全國政協常委，同時又被中方委任為港事顧問、預委會委員、特區籌委會委員、推選委員會委員等。2001年獲香港特區政府頒授金紫荊星章。

徐展堂亦有「古董大亨」嘅美譽。喺過去20年斥巨資從蘇富比、佳士得等拍賣會買返嘅珍貴文物多達5000多件，包括陶瓷、青銅器、玉器、家具、牙角器等，保守估計總值10幾億港元，藏量媲美國家級博物館。

2010年3月5號兩會期間，喺北京寓所爆血管暈倒，送院之後被證實腦死亡。

2010年4月2號朝早11點喺北京協和醫院逝世，終年69歲。

## 社會地位
*香港北海集團執行董事
*1995年：香港大學名譽法學博士
*2001年：金紫荊星章
*太平紳士勳銜
*港事顧問
*第八、九、十、十一屆全國政協常委
*東華三院董事、總理、副主席、主席、顧問等
*微笑行動中國基金會委員會主席
*香港公益金董事
*香港羽毛球協會主席
*香港大學徐展堂藝術館、徐展堂樓贊助人
*澳洲政府最高國家藝術勳章
*美國雜誌《WORLDLINK》1991年世界藝術大使
*法國亞洲文化藝術協會主席
*香港科技大學court membership 之Honorary Members
*東華三院徐展堂學校及徐展堂幼稚園
*加拿大保護中國文物基金會名譽主席

## 參考資料
*http://www.baf.cuhk.edu.hk/research/gem/_new/EN/research/hke_abstract.asp?hke_id=18
*http://www.iip.com.cn/history.asp?num=4&flag=46
*http://www.njmuseum.com/zh/charactor/myyz/xu_big5.htm
力架

**力架**（，借自英文 Lacquer）係一種透明嘅流質裝修材料化學品，用嚟做油漆面油，用天拿水稀釋就油得。

力架多數油嚮木材傢俬同門窗表面，有防水防蟲易清潔幾種優點。
私那

**私那**（或者寫成**司拿**，），即係防潮油。係用喺底漆後、批灰前既油漆，有水性、油性、油性用松節水、水性用天拿水、用光油好尐，因為防水更好。

## 功能
私那雖然強度唔係好高，但係都有好多用途㗎。佢哋可以將頂部結構密封到底層，喺防水嘅工序入面特別有效，可以防止濕氣入（或者出）佢哋用喺嘅組件。佢哋可以提供隔熱同埋隔音嘅效果，仲可以做防火屏障。 佢哋都可能有電氣特性。封口膠都可以用嚟簡單噉抹平或者填補啲窿罅。通常都需要佢哋同時做到幾樣呢啲功能。

私那有三個基本功能：佢填補兩個或者更多底層之間嘅罅隙；佢形成一個屏障，呢個屏障係因為封口膠本身嘅物理特性，同埋佢黏附到底層嘅能力；而且佢喺預期嘅使用壽命、使用條件同埋環境入面，都可以保持密封嘅性能。封口膠之所以可以做到呢啲功能，係因為佢哋嘅配方啱啱好，可以達到特定嘅應用同埋性能。但係除咗黏合劑之外，其實好少有嘢可以代替到密封嘅工序。

燒焊或者焊接喺某啲情況下可能可以做替代品，不過就要睇吓底層係乜嘢，同埋啲底層喺使用嘅時候會有幾多相對郁動。但係，有機彈性膠提供嘅簡單同埋穩陣嘅特性，通常令到佢哋成為執行呢啲功能嘅明智之選。

## 疏仕

## 睇埋
*力架
*光油
低滲溶液

**低滲溶液**（英文Hypotonic solution）即係溶液嘅水潛能高過細胞，咁樣，水嘅淨流向（net movement）就會從溶液進入細胞裏面。注意水係有出有入嘅，在淨移動中，入水多過出水。

## 細胞嘅反應
處於低滲溶液嘅細胞，會不停入水直至內外水潛能一樣。有時呢啲細胞會入太多水結果爆開，呢個情況通常出現喺動物細胞度。例如紅血球放咗喺低滲溶液之後爆開，血紅蛋白離開咗紅血球入咗血，又叫溶血現象。

而植物細胞因為有細胞壁嘅緣故，唔會爆開，只係會膨脹。植物細胞吸水膨脹會畀到植物支撑，尤其係草本嘅植物。

## 睇埋
*高滲溶液
*等滲溶液
歷赫·卡錢斯基

**歷赫·亞歷山大·卡錢斯基**（，；）係一位波蘭政治人物，2002年到2005年12月出任華沙市長，2005年到2010年出任波蘭總統。佢係波蘭前總理雅羅士華夫·卡錢斯基嘅孖生兄弟。

2010年4月10號，歷赫·卡錢斯基飛往俄羅斯參加卡廷大屠殺70週年紀念活動，飛機由於大霧而喺斯摩棱斯克墜毀，包括歷赫·卡錢斯基夫婦在內嘅機上人員全部罹難。

## 攷

## 出面網頁

* 
*
小鹿斑比

《**小鹿斑比**》（）係一部由和路迪士尼喺1942年製作及發行嘅動畫戲電影。套戲最早喺1942年8月13號上畫。佢係迪士尼第5部經典動畫長片。它的故事是改編自奧地利作家菲利斯·沙頓（Felix Salten）所作的同名小說（Bambi, A Life in the Woods）。

呢套戲嘅主要角色有白尾鹿斑比（Bambi）、佢阿爸森林之王（Great Prince of the Forest）同阿媽（冇提到個名）、斑比嘅朋友兔仔桑普（Thumper）、臭鼬花兒（Flower）以及斑比未來配偶費琳（Faline）。迪士尼整呢套戲嗰時，曾經將斑比嘅種類由原著嘅西方狍改為白尾鹿，因為西方狍呢個物種從嗰時開始就唔喺美國本土生活，同時亦係因為白尾鹿呢個物種較為美國人所熟悉。呢套戲曾被提名三項奧斯卡金像獎，分別係最佳原創歌曲「Love Is a Song」、最佳混音以及最佳原創音樂獎。

套片嘅DVD分別由中錄德加拉同埋博偉喺中國大陸同台灣發行。本片電影原聲帶已經由滾石喺台灣發行，目前喺中國大陸冇任何影音產品發行。行故事劇情感人，喺網上被評為迪士尼最感人嘅作品。2005年，發行雙碟白金典藏版DVD，而續集《小鹿斑比2》由迪士尼喺2006年推出。行故事劇情感人，喺網上被評為迪士尼最感人嘅作品。

## 出面網頁

* 電影官方網站
*
小飛象

《**小飛象**》（）係一部由和路迪士尼喺1941年製作及發行嘅動畫戲電影。套戲最早喺1941年10月23號上畫。係迪士尼第4部經典動畫長片。

套片嘅DVD分別由中錄德加拉同埋博偉喺中國大陸同台灣發行。本片電影原聲帶已經由滾石喺台灣發行，目前喺中國大陸冇影音產品發行。行故事劇情感人，喺網上評為迪士尼最感人嘅作品。

## 出面網頁
* 電影官方網站
*
王卓祺

**王卓祺**（）係香港特別行政區政府中央政策組全職顧問、香港中文大學社會工作系教授，做過香港亞太研究所副所長，兼瑪嘉烈醫院同埋葵涌醫院醫務委員會委員。佢參與加2006年香港選舉委員會界別分組選舉社會福利界，以1125票當選。2008年，獲香港特區政府頒發榮譽勳章，表揚佢對低收入階層民生問題意見嘅貢獻。

## 學歷
*聖伯多祿中學中五畢業、香港大學社會工作碩士、英國錫菲爾大學哲學博士、註冊社工。

## 研究專長
佢嘅專長係社會政策比較研究，貧窮線及社會保障、公民身份與社會權利、主觀福利及管治指標研究，中國福利及醫療改革。學術著作包括編著《東亞國家和地區福利制度 : 全球化、文化與政府角色》（北京：中國社會出版社，2011）、《兩岸三地社會政策：理論與實務》（王卓祺、鄧廣良、魏雁濱，香港：香港中文大學出版社，2007），East Asian welfare regimes in transition : from Confucianism to globalisation (Walker, Alan, and Wong Chack-kie eds., Bristol : Policy Press, 2005),Poverty monitoring and alleviation in East Asia（Kwong-Leung Tang and Chack-Kie Wong, eds., New York : Nova Science Publishers, 2003），China's urban health care reform: from state protection to individual responsibility（Chack-kie Wong, Vai Io Lo, & Kwong-leung Tang, Lanham: Lexington Books, 2006）等專書同埋一百多篇學術期刊著作及專業論文。

## 研究項目
王卓祺教授嚮2010年4月公佈《「香港和諧社會」研究》調查發現，香港大多數市民贊成以「社會和諧」為社會發展路向，2010年同意/非常同意香港係和諧社會嘅受訪者只有26.5%，較2008年嘅37.5%同埋2006年嘅37.8%顯著下降。民意第一次確認香港唔係一個和諧社會。2010年，七項影響社會和諧嘅因素較兩年前全面惡化，尤其係政治紛爭同埋官民矛盾。有25.9%受訪者同意/非常同意用激烈手法要求政府回應訴求，較2008年21.4%多咗4.5百分點。以2009年六百萬成年人口估計，即有一百五十萬人左右認同激烈對抗方法。王卓祺認為，呢次調查結果反映香港貧富懸殊問題嚴重同埋小市民同大財團之間嘅深層次矛盾，擔心香港民怨就嚟「爆煲」呢個調查結果引起媒體廣泛報導同埋討論。

## 社會參與
佢嘅社會參與包括港大學生會《學苑》總編（1973-74）、論政團體《匯點》創會秘書同埋副主席（1983-87），長春社、綠田園、香港青年獎勵計劃、瑪嘉烈醫院及葵涌醫院醫務委員會委員、新家園協會等義務工作同埋中央政策組非全職顧問。

## 公職
*香港再出發大聯盟發起人
## 參考

## 出面網頁
* Wong Chack Kie
* 王卓祺教授
神奇小蛛網

《**神奇小蛛網**》（）係一部於1973年上映嘅美國動畫戲電影，由 Hanna-Barbera 改編E·B·懷特嘅小說《莎樂嘅網》。

影片由派拉蒙電影公司喺1973年3月1號發行，導演係查爾斯·尼科斯（Charles A. Nichols）同高本嚴（Iwao Takamoto）。套戲同小說一樣講隻叫做莎樂嘅蜘蛛同一隻豬韋伯之間嘅友誼。影片喺1973年2月22號喺紐約上映，分別之後喺1973年3月30號、8月11號同8月25號喺西德，瑞典同埋日本上映。

派拉蒙電影公司喺2003年推出《神奇小蛛網》嘅續集《神奇小蛛網2》。

## 故仔
:參見：莎樂嘅網.

故事與原著基本相同。

## 電影歌曲
# "Chin Up"
# "I Can Talk!"
# "A Veritable Smorgasbord"
# "Zuckerman's Famous Pig"
# "We've Got Lots In Common"
# "Mother Earth and Father Time"
# "There Must Be Something More"
# "Deep In The Dark/Charlotte's Web"

## 參攷

## 出面網頁
*
天線得得B

《**天綫得得B**》（，台灣及大陸中文翻譯：**天線寶寶**）係英國廣播公司（BBC）同 Ragdoll 公司製作嘅幼兒節目，1997年至2001年發行，主要觀眾對象係一至四歲嘅細路。但後期由於網上華人社群嘅惡搞文化，令《天綫得得B》火速竄紅，成為網友喜愛嘅惡搞對象。

中國中央電視台、香港亞洲電視、無綫收費電視、台灣公共電視、東森幼幼台、MOMO親子台、韓國放送公社電視二台（KBS 2TV）都曾經播映《天綫得得B》。

## 出面網頁
* 
*
南京大學

**南京大學**，簡稱「**南大**」，前校名「國立中央大學」，係中華人民共和國教育部直屬高校。

## 校訓
**誠 樸 雄 偉， 勵 學 敦 行**

## 校歌
詞：江謙 曲：李叔同

大哉一誠天下動 

如鼎三足兮 曰知 曰仁 曰勇 

千聖會歸兮 集成於孔 

下開萬代旁萬方兮 一趨兮同 

踵海西上兮 江東 

巍峨北極兮 金城之中 

天開教澤兮 吾道無窮 

吾願無窮兮 如日方暾

## 人
* 柳詒徵
* 王伯沆
* 趙聲
* 陳去病
* 王燕卿
* 呂鳳子
* 胡小石
* 胡先驌
* 梅光迪
* 吳宓
* 陶行知
* 竺可楨
* 吳有訓
* 趙忠堯
* 嚴濟慈
* 張其昀
* 繆鳳林
* 方東美
* 陳啟天
* 盧前
* 蔣彝
* 賽珍珠
* 吳健雄
* 沈祖棻
* 張大千
* 徐悲鴻
* 吳作人
* 唐君毅
* 陳康
* 馮康
* 彭加木
* 張徹
* 馮元楨
* 閔恩澤
* 許靖華
* 馮端
* 閔乃本

* 湛若水，字元明，號甘泉，時稱「甘泉先生」，廣東增城新塘人。嶺南心學嘅一代宗師。做過南京大學前身南京國子監祭酒。
* 陳煥鏞，植物分類學家、森林學家，廣東新會人，香港出世。前南京大學生物學系教授。
* 高劍父，嶺南畫派代表人物。前南京大學藝術學系教授。
* 黃君壁，國畫大師，廣東廣州人。前南京大學藝術系教授。
* 李今英，學者，教育家，中山石岐人。民國六年廣東全省中學統考第一名，中國首屆男女同校嘅八名女大學生之一。又名梅李今英，梅光迪老婆。
* 王宓文，教育家、文學家、詩人。長期服務南洋華校教育界。
* 李善邦，中國現代地震學奠基人，梅州興寧市人。
* 侯曜，中國電影界第一代導演，廣東番禺人。
* 李卓敏，教育家、學者，廣東番禺人。
* 王賡武，歷史學家、教育家東南亞史同埋華人史權威。王宓文個仔。
* 唐義方，新加坡經濟專家，做過新加坡聯合工程集團公司主席、新加坡經濟發展局主席長。
* 李文正，印尼知名企業家、力寶集團創始人。做過亞洲銀行家協會主席、印尼國立大學董事長。
* 吳士存，中國南海研究院院長
酒樓

**酒樓**，又叫做**酒家**，係食唐餐兼有酒水供應嘅粵式食肆，起源於廣州，喺香港要有領賣酒牌照先可以做酒家。

酒樓最厚利潤就係可以擺酒，有乳豬拼盤、蒸老鼠斑嗰種。

## 著名酒樓
### 廣州
* 廣州酒家
* 蓮香樓
* 陶陶居
* 裕景軒
* 泮溪酒家
* 大同酒家
* 西關粵
* 南園酒家
* 北園酒家
* 西關人家
* 聚寶酒家
* 實惠堅酒樓
* 炳勝品味
* 翠源酒家
* 惠愛餐廳
* 得心酒家
* 點都德
* 海底撈
* 和苑酒家
* 稻香酒家
* 金河半島酒家

### 香港
* 珍寶王國
* 陸羽茶室
* 蓮香樓
* 鏞記酒家
* 福臨門魚翅海鮮酒家
* 利苑酒家
* 西苑酒家
* 鴻星海鮮酒家
* 香港大學校友會
* 新光酒樓
** 鳳城酒家
* 明星酒樓
* 好彩海鮮酒家
** 彩雲軒海鮮酒家
* 稻香集團
** 迎囍大酒樓
** 稻香海鮮火鍋酒家
** 客家好棧
** 潮樓
* 美心
** 美心皇宮
** 北京樓
* 倫敦大酒樓
* 國金軒
* 嘉麟樓
* 紫粤軒

### 深圳
* 丹桂軒
* 勝記飯店
* 鳳凰樓美食會
* 海誠大酒樓
* 海上皇海鮮酒家
* 陶源酒家
* 聯城振興酒樓
* 春滿園時代大酒樓
* 聚福海鮮酒家
* 天天漁港
* 點都德
* 海底撈

## 睇埋
* 茶樓
* 酒吧
* 夜總會
* 海鮮檔
* 茶餐廳
* 粥鋪
* 到會
* 大牌檔
張衡

**張衡**（），字**平子**，南陽西鄂（今河南省南陽市石橋鎮）人，係東漢天文學家、數學家、發明家、地理學家、詩人、官員同學者。

佢響洛陽同長安讀書，起初喺南陽做小官，後尾識睇天，做埋天文學家，去咗朝廷做官。因爲佢喺歷史同曆法嘅睇法，毫不妥協，搞到佢有爭拗，做唔成史官。佢響漢順帝嗰陣，同宦官對抗，最後？

## 發明
張衡識力學同齒輪，用佢發明唔少嘢。佢發明咗水力渾天儀，係世界第一個，加多個缸，就變水鐘。佢重發明咗地動儀，探測到500公里外嘅地震。另外，佢又改良圓周率計法。佢響星表之上，記咗2500粒星星，重研究埋月光同太陽嘅關係。佢深究咗月光，認月係球形、光一面係太陽反光，而暗一面係無光反，重有佢探求埋日食同月食嘅原理。佢寫唔少詩賦，後世人成日拎來評論。後世學者，公認為張衡係通才。一啲現代學者，重將佢做嘅嘢，同希臘人托勒密（86－161）相提並論。

## 紀念
1802號小行星，以佢個名命名。
食水 (船)

**食水**係指船響水沉落水下面嘅部份嘅最大高度，唔同船有唔同食水深度。而同一隻船亦根據唔同載重量同所處水域鹽度而唔同。

## 引申
食水響廣東話引申另一個意思，就係賺得勁多（牟取暴利）。舊時香港地有句歇後語：「新澤西，食水深」，話說1953年美國戰艦新澤西號訪問香港，而新澤西號出名食水深，所以「新澤西」就代表「食水深」嘞。

## 參考
勁歌金曲頒獎典禮

《**勁歌金曲頒獎典禮**》（）由香港無綫電視主辦，1984年1月28號首次舉行，一直舉辦到而家。頒獎禮通常喺紅磡香港體育館舉行，無綫電視翡翠台作現場直播（2008年起，高清翡翠台加入聯播），喺頒獎典禮舉行之後會喺中國中央電視台國際頻道、綜合頻道、綜藝頻道，以及一啲喺海外嘅中文電視頻道播出。

自1984年度開始嘅「最受歡迎男／女歌星」，其中得獎結果以往會成為全場最注視嘅焦點，被視為邊個係香港樂壇嘅天王同天后。

而被譽為五大獎項嘅「亞太區最受歡迎男／女歌星」前身係「國內最受歡迎香港男／女歌星獎」，而且只喺1993年度設立過，分別由劉德華同埋王靖雯奪得；喺1994年度開始改名為「亞太區最受歡迎香港男／女歌星」到2011，2012年度再次改名為「亞太區最受歡迎男／女歌星」到而家，被視為邊個係帝王同帝后。

2009年度十大勁歌金曲頒獎典禮，因為無綫電視同四大唱片公司不和，所以成個頒獎典禮得番英皇娛樂同細公司歌手喺度，差唔多所有獎都係英皇同無綫電視歌手攞晒，結果引起爭議；由嗰時起，為咗公平／正起見，大會決定「最受歡迎男／女歌星」同「亞太區最受歡迎男／女歌星」同年絕對唔可以由同一位歌手得獎。

直到目前為止，容祖兒係歷屆頒獎典禮嘅最大贏家，合共攞咗77個獎，當中包括25個大獎嘅最高紀錄，數量係眾歌手之冠。

## 評選準則
2008年各獎項嘅評選準則分為三部分：
*公眾投票（20%）－－大眾可經網上（官方網頁tvb.com）、TVB周刊（官方刊物）、短訊、匯應通等參與投票（但傑出表現獎同埋其他幕後大獎冇得公眾投票）。
*大會評審（20%）－－包括樂易玲（無綫電視）、馮偉棠（香港電台）、甘菁菁（商業電台）、朱明銳（新城電台）同顧嘉煇五人嘅評分。
*無綫音樂統籌委員會（60%）－－包括陳禎祥、陳志雲、何麗全、樂易玲、陳家揚、陳佩華同潘裕佳七人嘅評分。

## 歷屆司儀名單

## 歷屆亞太區最受歡迎男／女歌星名單

*1993年度定名為「國內最受歡迎男／女歌星」大獎

### 獲亞太區最受歡迎男／女歌星次數排名

## 歷屆最受歡迎男／女歌星名單

### 獲最受歡迎男／女歌星次數排名

* 2004年及2006年度，「最受歡迎女歌星」各界認為分別係大熱嘅楊千嬅同何韻詩奪得，TVB畀容祖兒蟬聯，引起各界不滿。
* 2006年度「最受歡迎男歌星」各界認為係大熱嘅古巨基得獎，但最後陳奕迅爆冷得獎，惹來各界批評。
* 2008年度，容祖兒本來係「最受歡迎女歌星」嘅大熱，但大熱倒灶，有傳因TVB認為梅艷芳5奪該獎嘅記錄不容攻破，故此唔畀容祖兒6奪最受歡迎女歌星。同時亦有傳係因為楊千嬅以逐漸淡退為由，希望得到TVB最受歡迎女歌星劃上句號。然而，個獎頒畀楊千嬅後，即惹嚟觀眾不滿，直斥TVB造馬。
* 2009年度「最受歡迎男歌星」得獎者古巨基喺呢一年平平無奇，但最後喺冇競爭對手下得獎，惹來各界批評。
* 2010年度容祖兒6奪「最受歡迎女歌星」，破梅艷芳5奪該獎嘅記錄。
* 2014年度容祖兒第10次奪得「最受歡迎女歌星」，亦是最多次數嘅眾歌手，重榮獲「最受歡迎歌星十年大獎」。
* 2015年度張敬軒成為港澳樂壇天王，容祖兒成為中央樂壇天后。

## 歷屆金曲金獎名單

### 獲金曲金獎男女歌星次數排名

## 獲十大勁歌金曲次數排名

## 歷屆其他獎項得獎名單

## 歷屆得獎名單

## 參考

## 連出去
*歷屆《十大勁歌金曲頒獎典禮》結果及片段
*2009十大勁歌金曲頒獎典禮官方網站
*2010十大勁歌金曲頒獎典禮官方網站
*2011十大勁歌金曲頒獎典禮官方網站
*2012十大勁歌金曲頒獎典禮官方網站
*2013十大勁歌金曲頒獎典禮官方網站
趙匡義

**宋太宗趙光義**（），係北宋第二位皇帝。

佢係北宋開國皇帝趙匡胤嘅細佬。本來叫**趙匡義**，後來改叫做**趙光義**，到登基嗰陣又改咗個名**趙炅**。

宋太宗在任嗰陣佢消滅咗五代十國以嚟所有國家，正式統一中國。佢做皇帝好勤力又有才幹，只係唔擅長武功。公元979年宋太宗打算攻打遼國，喺高粱河（今日北京西直門外）展開激戰，結果打輸咗，遼國重射傷咗宋太宗。第二度攻打遼國亦都失敗咗，宋太宗重差啲被俘虜。

趙光義在位22年，由於佢身上有毒瘡，年年都發作，結果喺佢58歲嗰年毒瘡發作過咗身，傳位畀宋真宗，謚號叫做**至仁應道神功聖德文武睿烈大明廣孝皇帝**，葬喺**永熙陵**。

## 家庭
### 后妃
#淑德皇后尹氏
#懿德皇后符氏
#明德皇后李氏
#元德皇后李氏

### 仔女
#### 仔
#漢恭憲王趙元佐，阿媽元德皇后李氏
#昭成太子趙元僖
#宋真宗，阿媽元德皇后李氏
#商恭靖王趙元份
#越文惠王趙元傑
#鎮恭懿王趙元偓
#楚恭惠王趙元侢
#周恭肅王趙元儼
#崇王趙元億

#### 女
#滕國公主，好早過咗身，阿媽元德皇后李氏
#徐國大長公主
#邠國大長公主
#揚國大長公主
#雍國大長公主
#衛國大長公主
#荊國大長公主

## 參考




## 出面網頁
*宋太宗皇帝实录
狐狸與獵狗2

《**狐狸與獵狗2**》（英文：***The Fox and the Hound 2***）係一部由華特迪士尼喺2006年製作同發行動畫戲電影，2006年12月12號首映。係1981年電影《狐狸與獵狗》嘅續集。套片嘅DVD分別由中錄德加拉同埋博偉喺中國大陸同台灣發行。 故仔戲講狐狸陶德（Tod）與獵狗銅仔（Copper）後生（原片就則喺故仔之中段講呢件事），但係陶德嫉妒銅仔 當佢俾人引誘參加流浪狗合唱團。

## 故仔
故仔講狐狸同獵狗細個時，嗰時陶德同銅仔已經好好朋友，有一個由獵狗組合成嘅表演團來到當地，搞到獵狗同銅仔開心到顛！因此，佢哋之間嘅友誼受到考驗。

## 出面網頁
* 電影官方網站
*
盒

**盒**係用嚟裝嘢嘅容器架生，有蓋嘅包裝物，入面個空間定咗，同袋唔同，可以保護要裝住嘅盛載物，唔易變形。盒所用嘅料有好多料，比如木板、玻璃、紙皮、陶瓷、鐵皮咁。大盒有時叫做箱，例如貨櫃箱。

盒嘅形狀有長方體、立方體咁，方便物流運輸慳地方，不過都有設計係圓柱體、三角柱體或其它。

## 睇埋
* 棺材
* 桶
* 音樂盒
袋

**袋**係一種包或囊，同盒唔同嘅係袋可以變形。

## 例子

* 公事包
* 密實袋
* 手袋
* 斜孭袋
* 書包
* 枕頭袋
* 沙包
* 環保購物袋
* 睡袋
* 紅白藍膠袋
* 紙袋
* 背囊
* 腰袋
* 膠袋
* 麻包袋
唐餐

**唐餐**，又叫做**中餐**或者叫做**中菜熟食**，嚮唐人餐館、中菜廳、華人食肆都搵到。私房菜都有。

唐餐同西餐唔同，睇食才用料，烹飪方法、食用架生同飲食文化可以分別到。

## 用料
飛禽走獸都可以做料，比如水魚湯。唔少動物內臟都可以食，比如蒸魚腸、粉腸、生腸、雞腸、豬肺湯。

## 烹飪方法
炆炒爆蒸灼焗紅燒咁

## 架生
*瓦煲
*鑊鏟
*筷子
利潤

（）係收入減成本得出嚟嘅一個正值餘數。

公式：收入減成本 = 利潤

若果計出嚟嘅係負數，簡單講即係個交易蝕錢。

## 有認為
#風險越高，利潤越厚
#利潤係投資者嘅回報
#利潤係剝削勞動人民嘅證據

## 種類
*毛利
*純利

## 睇埋
* 成本學
* 會計學
* 經營模式
* 市場學
* 年報
* 非牟利組織
* 利潤極大化
* 經濟泡沫
擺酒

**擺酒**，係酒店中菜廳同酒樓嘅大生意，到會都有。擺酒目的包括滿月、百日宴、結婚、擺大壽、升職、中獎、謝師宴、社團年會、公司週年晚宴、合併、開張、洗塵、餞行、和頭酒咁。

## 名堂
**結婚擺酒**，如果有男女家親戚，男女主家，各擺一圍，就叫聯婚，冠以男女家姓氏，男先女後，例如李陳聯婚。男女家分開擺，男家迎親，例如李府迎親；女家于歸，例如陳府于歸。

## 流程
*迎賓
*簽到
*禮金
*映團體相合照
*雀局
*致詞
*上菜:頭盤
*祝酒
*玩新人
*伊麵炒飯
*糖水
*果盆
*送客
*埋單

## 睇埋
*全包宴
*套餐
*酒水
*小費
李德麟

**李德麟**（Andrew Lee），係香港連鎖式餐廳扒王之王同埋明新超市創辦人，香港出世，祖籍上海，亦係香港息影女星林珍奇老公。

## 事業
1970年代，李德麟喺美國經營凍肉生意。1999年，李德麟以佢批發凍肉嘅經驗，決定進軍飲食界，喺九龍紅磡開設扒王之王主力賣牛扒，取得成功，其後不斷喺香港各區開設分店。截至2006年中，扒王之王有36間分店。曾經同張宇人合夥擁有馬匹好好食（好食團體名下）。

## 政治取態
因為商界有一同名親中派人士李德麟，有人一度誤會佢地係同一人。不過喺2019年香港修例風波過幾個月，佢同扒王之王都無出過聲，所以未遭到泛民主派杯葛，但係呢段時間扒王之王進入衰落期。

## 屋企
1979年，已婚嘅佢邂逅赴美深造嘅息影女星林珍奇。1982年辦完離婚手續後，佢同林珍奇結婚，其後生咗1仔1女，個女李依琳做過藝人。

## 參考
趙恆

**宋真宗趙恆**（）係北宋第三個皇帝，宋太宗第三個仔。

趙恆十二月初二喺開封府第出世，阿媽係元德皇后李氏，阿爸係宋太宗。初名**德昌**。至道元年八月，立為皇儲，改諱**恆**，禮部侍郎李沆係佢嘅師傅。佢登基之前出任過開封府尹（首都市長）。

997年以太子身份繼位。喺佢在位嗰陣，宋朝喺1004年遭到遼國入侵，宋朝朝野議論紛紛，由宰相寇準為代表嘅一派，說服咗宋真宗御駕親征，喺澶淵（今日河南濮陽附近）交戰，宋朝贏咗。宋真宗同遼國簽訂咗和約，稱為「澶淵之盟」。

宋真宗治國有方，好似土地耕作面積，就喺佢嗰陣增加至5.2億畝（宋太宗嗰陣，耕地有3億幾畝），國家管理日益完善，北宋比較強盛，史稱「**咸平之治**」。

1022年，宋真宗喺宮殿入面駕崩，傳位畀宋仁宗，謚號叫做**應符稽古神功讓德文明武定章聖元孝皇帝**，葬喺**永定陵**。

## 家庭
### 后妃
# 章懷皇后潘氏
# 章穆皇后郭氏
# 章獻明肅皇后劉娥
# 章懿皇后李氏
# 章惠皇后楊氏
# 昭靜貴妃沈氏

### 仔女
#### 仔
# 溫王趙褆
# 悼獻太子趙祐
# 昌王趙祇
# 信王趙祉
# 欽王趙祈
# 仁宗趙禎

#### 女
# 惠國公主
# 升國大長公主

## 參考

## 出面網頁
景仰園

**景仰園**係香港一個墓園，位於新界粉嶺和合石，嚮浩園隔籬。景仰園喺2003年起好，打算起嚟畀非香港公務員身後入葬，若果佢哋身前身後係屬於「萬人景仰」嘅香港市民，又唔會入葬浩園。

景仰園起好之後頭幾年一直空置。嗰段期間有好多香港市民合資格响呢度安息，不過政府趕唔切追頒金英勇勳章畀佢哋，又或者屋企人決定唔要個位，例如：
*徐步高案嚮恒生銀行殉職嘅巴籍護衛Khan Zafar Iqbal
*因車禍殉職嘅醫院管理局護士蔡玲珠
*喺青海玉樹地震救人時捐軀嘅黃福榮

2010年9月有第一個人安葬景仰園。

## 安息者
#傅卓仁，享年39歲，馬尼拉人質事件死者
#汪子林，享年51歲，馬尼拉人質事件死者
#楊綺華，享年44歲，馬尼拉人質事件死者
#楊綺琴，享年46歲，馬尼拉人質事件死者
保時捷

**保時捷**（Porsche），有啲車迷叫佢做**波子**，係德國一個出名跑車嘅牌子，公司總部嚮巴登符騰堡斯圖加特，由保時捷皮耶希家族（Porsche-Piëch-Clans）控股。

## 出面網頁

* Porsche SE
* 保時捷汽車
101斑點狗

《**101斑點狗**》係一推出嘅真人同動畫戲結合長片，重拍寶貝歷險記，由Stephen Herek執導，1996年11月27號發佈。續集《102斑點狗》由迪士尼喺2000年推出。

## 出面網頁
* 電影官方網站
*
莎樂嘅網

《**莎樂嘅網**》（英文：***Charlotte's Web***）係一美國作家E.B.懷特喺1952年所寫嘅兒童文學作品，圖就由Garth Williams畫。故事講一隻叫夏洛特嘅蜘蛛同一隻叫韋伯嘅豬嘅友誼。

## 故仔
約翰阿爾伯隻豬乸一共生咗十一隻豬仔，但係淨得十個𢆡，其中最細嘅豬可能養唔大，阿爾伯就決定劏咗佢。約翰個女阿芬求阿爸畀隻豬留低。阿爾伯同意，畀咗隻豬阿芬當寵物，起埋名叫「韋伯」。

韋伯生活態度積極，感染周圍嘅人同動物。幾星期之後，阿芬個叔叔 Zuckerman 買咗韋伯。雖然阿芬成日去探佢，但係韋伯豬覺得越來越寂寞。後來，有把溫柔嘅聲話願意同佢做朋友。第二日，韋伯起身見到佢嘅新朋友 —— 灰蜘蛛莎樂。農場裏頭嘅動物唔鍾意莎樂，覺得佢好核突。韋伯唔覺得，反而覺得佢靚。相處咗一排兩個變成好好嘅朋友。

有日當農場嘅老綿羊話畀韋伯聽，聖誕節嘅時候佢就會俾人劏嚟食，韋伯好驚，叫莎樂幫佢。莎樂應承，保證韋伯唔會死。辦法就係喺佢自己織嘅網上面讚韋伯，好似話「SOME PIG」。因為如果韋伯出咗名，就唔會俾人食。多得莎樂幫手，韋伯喺鄉村大會贏咗。

莎樂最後喺大會度死咗，臨死之前佢盡最後氣力生蛋，用網包埋佢。為咗報恩，韋伯帶莎樂嘅蛋返屋企，喺 Zuckerman 農場等啲蛋孵出嚟。雖然多數孵出嘅蜘蛛都走咗，到外邊過自己嘅新生活，Joy、Aranea 同 Nellie 三隻留番响農場，做埋韋伯嘅好朋友。

## 銷售同反應
除咗平裝版嘅銷量以外，《莎樂嘅網》喺史上精裝本暢銷書排行榜上位排第78位。根據2006年電影版嘅宣傳，本書已賣咗 4,500 萬本重譯成廿三種話。佢係1953年紐伯瑞兒童文學獎嘅銀獎嘅書，安諾蘭克拉克嘅《安地斯山脈之謎》贏咗《莎樂嘅網》得嗰當年嘅金獎。1970年，懷特憑《莎樂嘅網》同佢嘅第一本細路小說《一家之鼠》（1945年出版）贏咗兒童文學嘅主要獎項蘿拉英格斯·懷德金獎。

## 電影改變
### 1973年版本

由Hanna-Barbera係喺1973年改編原作而成嘅動畫電影。影片由派拉蒙電影公司喺1973年3月1日發行，導演係查爾斯·尼科斯同Iwao Takamoto。影片1973年2月22日喺紐約上映，跟住分別喺1973年3月30日、8月11日同8月25日喺西德，瑞典同日本上映。

### 2003年版本

1973影片嘅續集電影，由Mario Piluso執導。由派拉蒙電影公司直接以錄影帶方式發行，亦喺尼克國際兒童頻道播映。

### 2006年版本

係一部真人同動畫結合嘅電影，製片商係派拉蒙電影公司、Walden媒介同埋Kerner Entertainment Company。由Gary Winick執導，主角由達科塔·芬妮擔任，而莎樂把聲就由茱莉婭·羅伯茨配音。電影2006年12月15日喺美國首映。

## 參攷
紀理歷

**紀理歷**（又譯**克萊格**，，全名譯音**尼可拉斯（尼克）·威廉·彼得·克萊格**，）係英國一位政治人，英國自由民主黨現任主席。佢喺英國英倫南部嘅白金漢郡（Buckinghamshire）出世。

## 出面網頁
鿫

**鿫**（，新字結構，⿹气奧，拉丁學名**Oganesson**）係人工合成嘅元素一種，符號Og，原子序號118，原子重量294，半衰期0.89毫秒。由於鿫氣嘅半衰期太短，所以關於佢嘅資訊暫時唔多。

佢有放射性，屬稀有氣體，化學性質好唔活潑。

核反應製取方程式：
:\,^{249}_{98}\mathrm{Cf} + \,^{48}_{20}\mathrm{Ca} \, \to \,^{294}_{118}\mathrm{Og} + 3 \; ^1_0\mathrm{n} \; 

Oganesson同物理性質：

* 氣體，加壓可液化；
* 熔化點：≥-30℃；
* 沸點：≥-20℃；
* 色水：冇色（同其他六種稀有嘅惰性氣體（氦、氖、氬、氪、氙同氡）一樣）。
趙構

**宋高宗趙構**（），字**德基**，係南宋開國皇帝，亦係宋朝第十個皇帝。

## 生平
趙構係宋徽宗第九個仔，未做皇帝之前受封做「**康王**」。1126年金兵第一次包圍北宋首都汴京嗰陣，趙構畀佢阿哥宋欽宗派去金兵嗰度做人質講和，之後放番返去。1127年1月，金兵第二次包圍汴京之後攻陷汴京，捉咗宋徽宗同宋欽宗，呢件事就叫做「靖康之難」。

之後趙構喺河北起兵，叫自己做大元帥，聚集咗唔少仲效忠宋朝嘅軍隊。1127年6月，趙構喺應天（今日河南商丘）登基做南宋第一位皇帝，改年號做建炎。趙構幾經輾轉終於走到江南，定都臨安（今日浙江杭州）。

建炎三年，「苗劉兵變」發生。

1131年，改用年號「紹興」。

1137年，趙構阿爸宋徽宗嘅死訊傳到南宋。

1140年，金兵又南下入侵。

趙構做皇帝，早期起用過韓世忠、岳飛等等嘅主戰派。但係趙構係諗住守住半璧江山就算，就算喺岳飛大破金兵之後，都係接受割地同金國講和，仲處死咗岳飛，罷免咗韓世忠，起用秦檜做宰相。

1141年宋金達成「紹興和議」。趙構殺咗岳飛之後，金人放番趙構親生阿媽返去南宋。

1161年，金國海陵煬王完顏亮唔理兩國和議，親自帶大軍進攻南宋，但係喺長江受阻，最終喺完顏亮被耶律元宜殺死之後金兵撤退。

1162年趙構將皇位禪位畀太子趙眘，是為宋孝宗。宋孝宗上台後馬上為岳飛平反，但趙構並冇阻撓。

1187年，宋高宗去世，享年81歲，謚號**受命中興全功至德聖神武文昭仁憲孝皇帝**，葬喺**永思陵**。

## 家庭
### 后妃
*憲節皇后邢秉懿，康王妃，封嘉國夫人。
*憲聖慈烈皇后吳氏，為皇后。
*潘賢妃。
*張賢妃，孝宗養母。
*劉賢妃。
*劉婉儀。
*張貴妃。
*馮美人
*韓才人
*吳才人，吳皇后族人
*李才人
*王才人

## 子女
### 仔
宋高宗淨係得一個親生仔趙旉，但夭折咗，追謚元懿太子。
*便宜仔趙昚，即宋孝宗，養母張賢妃。
杏花邨

**杏花邨**（；）係香港嘅一個大型私人屋苑，喺香港島柴灣西北。嗰度原本係白沙灣。填咗海之後，杏花邨喺1986年起好，發展商係地鐵公司（而家叫港鐵公司）杏花發展有限公司，由而家嘅嘉里建設承建。交通主要靠港鐵港島綫杏花邨站。
趙頊

**宋神宗趙頊**（），原名**趙仲鍼**，係北宋第六位皇帝。 

## 一生
宋神宗係一個處事比較積極嘅皇帝，因為佢一登基就任命王安石做宰相，推行王安石變法。喺佢同王安石主持底下，大量借錢政策陸續推行，好似均輸法、青苗法、農田水利法、免役法、市易法、方田均稅法等等。推行之後一時間利弊互見，立即引起爭論。好似一啲大臣例如司馬迂叟、歐陽六一、文伊叟等等，都開始同王安石有牙齒印。而喺後宮，亦都出現迴響，宣仁皇后（高滔滔）更加對神宗講：「安石亂天下！」。

1082年，當時西夏正值內亂（恭肅章憲皇后、梁乙埋姊弟亂政），宋神宗想即刻消滅西夏，發動永樂城之戰，之但係打咗好耐，最後都只係佔領到四座堡壘。神宗越嚟越心煩，最後喺1085年駕崩，傳位畀個仔宋哲宗，死後追加謚號叫做**體元顯道法古立憲帝德王功英文烈武欽仁聖孝皇帝**，葬喺**永裕陵**。

## 家庭
### 后妃
# 欽聖憲肅皇后向氏
# 欽成皇后朱氏
# 欽慈皇后陳氏
# 賢妃林氏
# 惠穆賢妃武氏
# 貴妃宋氏

### 仔
# **成王**趙佾 
# **惠王**趙僅 
# **唐哀獻王**趙俊 
# **褒王**趙伸 
# **冀王**趙僩 
# 宋哲宗趙煦（阿媽欽成皇后） 
# **豫悼惠王**趙價 
# **徐沖惠王**趙倜 
# **吳榮穆王**趙佖（阿媽惠穆賢妃） 
# **早殤儀王**趙偉 
# 宋徽宗趙佶（阿媽欽慈皇后） 
# 燕王趙俁（阿媽賢妃） 
# **楚榮憲王**趙似（阿媽欽成皇后）
# 越王趙偲（阿媽賢妃） 
粗體字為死後追贈

### 女
# 周國長公主
# 楚國公主 
# 唐國長公主 
# 潭國賢孝長公主（阿媽貴妃宋氏） 
# 鄆國公主 
# 潞國公主 
# 邢國公主（阿媽賢妃） 
# 邠國公主 
# 衮國公主 
# 徐國長公主（阿媽欽成皇后） 

## 注釋
Giroro

**Giroro 伍長**（ギロロ）係日本漫畫同埋動畫Keroro軍曹其中一個角色，係 Keroro 軍曹嘅手下。
趙佶

**宋徽宗趙佶**（）係北宋第八位皇帝。

## 簡介
宋徽宗趙佶係宋神宗第十一個仔，阿媽係欽慈皇后陳氏。佢阿哥宋哲宗喺紹聖三年（1096年）封趙佶做端王。

元符三年（1100年）正月宋哲宗過身，由於哲宗冇仔，宋神宗皇后向太后支持由趙佶繼位，雖然有章惇反對，但係章惇都係拗唔過向太后，而且冇乜人企喺章惇嗰邊，於是就由趙佶繼位。

宋徽宗相對於宋朝前代各個皇帝，政績並唔突出。例如佢在位嗰陣，就動用大量資源採辦「花石綱」，搜集奇花異石運到汴京，喺皇宮起園林。1120年方臘喺江南作反，到1122年先畀政府軍完全平息曬。

宋徽宗睇見遼國唔夠新崛起嘅金國打，佢想攞返燕雲十六州全部，就唔理同遼國嘅「澶淵之盟」，喺1120年同金國訂立「海上之盟」，約定夾攻遼國。但係宋軍連就嚟亡國嘅遼軍都打唔贏，最後係金軍佔領埋本來約定由宋軍攻佔嘅大同同燕京。金國睇到宋朝嘅軍隊唔掂，就有咗入侵宋朝嘅想法，終於喺宣和七年（1125年）十月，金軍分兩路入侵宋朝。十二月，徽宗傳位畀佢個仔宋欽宗，自己做太上皇，由個仔去應付。

宋靖康元年、金天會四年閏十一月（1127年1月），金軍攻陷汴京，之後捉咗宋徽宗、宋欽宗兩個皇帝，史稱「靖康之變」。

天會五年二月，金國將徽欽二宗眨做庶人。

1128年（天會六年）農曆八月廿一日，徽欽二宗到咗金上京會寧府，畀金國分別封做昏德公同重昏侯；同月廿四日，兩位皇帝同埋家眷都坦胸赤背、身披羊皮，跪拜金太祖廟，行「牽羊禮」，去乾元殿拜謁金太宗完颜吳乞買（完顏晟）。

1135年宋徽宗病死喺金國。死後追加謚號叫做**體神合道駿烈遜功聖文仁德憲慈顯孝皇帝**，葬喺**永佑陵**。

## 藝術成就
宋徽宗雖然唔係出色嘅皇帝，但佢好擅長藝術。佢成立咗翰林書畫院，即係當時嘅宮廷畫院。又以繪畫作為科舉考試嘅內容，主持咗一啲藝術書籍嘅編輯，好似《宣和書譜》、《宣和畫譜》、《宣和博古錄》等等。

佢獨創咗一種書法，又瘦又有力，姿態優美又大方，俾後世人稱為瘦金體。歷代書法家都認同佢係一種成熟嘅書體，兼有人模仿。

《宋史‧徽宗本紀》咁樣評論宋徽宗：「宋徽宗諸事皆能，獨不能為君耳！」、「自古人君玩物而喪志，縱慾而敗度，鮮不亡者，徽宗甚焉」。


File:Songhuizong5.jpg|瑞鶴圖
File:Songhuizong4.jpg|芙蓉錦雞圖
File:Momohatozu.jpg|桃鳩圖
File:Songhuizong3.jpg|臘梅山禽圖
File:Songhuizong8.jpg|聽琴圖
File:Songhuizong6.jpg|祥龍石圖
File:Songhuizong.jpg|欲借風霜二詩帖
File:Songhuizong10.jpg|小楷千字文
File:Songhuizong9.jpg|草書千字文
File:Huizong-Calligraphy1.jpg|詩帖


## 屋企人
### 后妃
# 顯恭皇后王氏
# 顯肅皇后鄭氏
# 懿肅貴妃王氏
# 賢妃韋氏
# 貴妃喬氏
# 貴妃劉氏
# 貴妃劉氏
# 淑妃崔氏
# 淑儀金弄玉
# 淑容裴氏
# 淑容陳嬌子
# 充儀申觀音
# 充儀左寶琴
# 充容劉氏
# 充容秦懷珊
# 充媛席珠珠
# 充媛奚巧芳
# 貴儀金秋月
# 貴儀朱桂林
# 昭儀朱素輝
# 昭容李珠媛
# 昭容王三寶奴
# 昭媛鄭媚娘
# 修儀陸嬌奴
# 修儀蔣敬身
# 修容黃寶琴
# 修容毛朱英
# 修媛陳大和
# 順儀曹柔
# 順容徐散花
# 順容周鏡秋
# 婉儀林月姊
# 婉容王月宮
# 婉容任金奴
# 婉容閻寶瑟

### 仔
宋徽宗一共有32個仔，其中7個夭折咗。
* 大仔---宋欽宗趙桓，阿媽顯恭皇后王氏
* 二仔---袞王趙檉，夭折咗 
* 三仔---鄆王趙楷，阿媽懿肅貴妃王氏
* 四仔---荊王趙楫，夭折咗
* 五仔---肅王趙樞
* 六仔---景王趙杞
* 七仔---濟王趙栩
* 八仔---益王趙棫，阿媽貴妃劉氏
* 九仔---康王趙構，即係宋高宗
* 十仔---邠王趙材，夭折咗
* 十一仔---祁王趙模，阿媽貴妃劉氏
* 十二仔---莘王趙植，阿媽懿肅貴妃王氏
* 十三仔---儀王趙樸
* 十四仔---徐王趙棣
* 十五仔---沂王趙㮙
* 十六仔---鄆王趙栱，夭折咗
* 十七仔---和王趙栻
* 十八仔---信王趙榛，阿媽貴妃劉氏
* 十九仔---漢王趙椿，夭折咗
* 二十仔---安康郡王趙屋
* 二十一仔---廣平郡王趙楗
* 二十二仔---陳國公趙機，夭折咗，阿媽懿肅貴妃王氏
* 二十三仔---相國公趙梃
* 二十四仔---瀛國公趙樾
* 二十五仔---建安郡王趙柍，阿媽貴妃劉氏
* 二十六仔---嘉國公趙椅，阿媽貴妃劉氏
* 二十七仔---溫國公趙棟
* 二十八仔---英國公趙楒，阿媽貴妃劉氏
* 二十九仔---儀國公趙桐
* 三十仔---昌國公趙柄
* 三十一仔---潤國公趙樅
* 三十二仔---韓國公趙相

### 女
宋徽宗有34個女
# 嘉德帝姬 
# 榮德帝姬
# 安德帝姬
# 茂德帝姬
# 成德帝姬
# 洵德帝姬
# 顯德帝姬 
# 順德帝姬
# 儀福帝姬 
# 柔福帝姬
# 保福帝姬
# 仁福帝姬 
# 惠福帝姬
# 永福帝姬 
# 賢福帝姬
# 寧福帝姬
# 和福帝姬
# 令福帝姬 
# 華福帝姬 
# 慶福帝姬
# 純福帝姬
* 順淑帝姬
* 壽淑帝姬
* 惠淑帝姬
* 安淑帝姬
* 崇德帝姬
* 康淑帝姬
* 榮淑帝姬
* 保淑帝姬
* 悼穆帝姬 
* 熙福帝姬
* 敦福帝姬
* 申福帝姬
* 恭福帝姬
* 崇國公主，阿媽顯恭皇后王氏
* 沖懿帝姬，阿媽懿肅貴妃王氏

## 註
黃奕

**黃奕**（；）係中國演員，上海人。

## 作品
### 電影
*2000年《新十字街頭》
*2010年《葉問前傳》
*2011年《財神客棧》

### 電視
*1998年《兒女英雄傳》 
*1998年《都市麗人行》 
*2010年《泡沫之夏》

### 音樂
*2005年《第一個夏天》

## 出面網頁
*個人博客
*IMDB
*奕樂園
繆森

**繆森**（）係中國上海古典音樂同流行音樂嘅音樂製作人，鄉下嚮中國東北。佢喺上海音樂學院畢業，讀過作曲指揮系作曲本科專業。

繆森曾經同藝人韓雪、陸毅、陳坤、黃奕合作過。同Sony/ATV做過嘢。

## 作品
*韓雪：《大雁歸》、《竹林風》、《愛上我很簡單》、《下一個轉角》
*黃奕：《等一個人》
*陳國寧：《好久》、《你的影子》、《一個人哭》
*BOBO：《一米陽光》
*小松拓也/王加琦：《永遠不分離》
*倪睿思：《愛我 原諒我》、《戀人距離》
*成龍：2010年上海世博會倒計時30天推廣歌曲《2010等你來》（隻曲被指同日本歌手岡本真夜《不變的你就好》嘅原曲似）
2010年世界博覽會

**2010年世界博覽會**（**Expo 2010**），又叫**上海世博會**，係一個嚮中國上海搞嘅世界博覽會，展期計劃嚮2010年5月1號至10月31號舉行。中國係第一次搞呢種咁大嘅博覽會。今次主題係「城市，讓生活更美好（Better City, Better Life）」。預計吸引世界各地7千萬人次參觀，總投資額450億美元，重貴過2008年夏季奧林匹克運動會。
岡本眞夜

**岡本眞夜**（；）係日本女歌手，嚮日本高知縣四万十市出世。代表作係歌曲《TOMORROW》。

## 其他
上海世博會「致敬」事件：上海世博宣傳歌《2010等你來》，音樂內容似1998年岡本真夜嘅作品《不變的你就好》，基本原則上得到岡本嘅使用許可。
趙昚

**宋孝宗趙昚**（），係趙宋第十一位皇帝，亦係南宋第二位皇帝。

## 生平
佢係宋朝皇室成員，之但係，因為宋高宗得一粒仔，但係元懿太子細個瓜老襯，自己又再無仔生，所以唯有喺其他親戚度搵咗宋孝宗做繼承人。1162年，宋高宗讓位畀宋孝宗。

宋孝宗係南宋比較有作為嘅皇帝。佢一登基就決定北伐收復中原。所以佢恢復咗岳飛嘅名份，追封為鄂國公。佢重命令張浚北伐中原，但最後輸咗。之後宋孝宗專心內政，經濟開始有起色，有人叫呢段時期做「乾淳之治」。

宋孝宗在位27年，喺1187年因為便宜老豆宋高宗過身，宋孝宗守喪三年，結果佢喺1189年讓位畀個仔宋光宗趙惇。1194年病逝，終年68歲，謚號**紹統同道冠德昭功哲文神武明聖成孝皇帝**，葬喺**永阜陵**。

## 家庭
### 后妃
*成穆皇后郭氏
*成恭皇后夏氏
*成肅皇后謝氏
*蔡貴妃
*李賢妃

### 仔
都係成穆皇后郭氏所生
*莊文太子趙愭
*魏惠憲王趙愷
*宋光宗趙惇
*邵悼肅王趙恪

### 女
*嘉國公主
*次女出世五個月夭折咗，無冊封過
新會商會學校

**新會商會學校**（San Wui Commercial Society School，簡寫SWCSS）係香港上環太平山街一間小學，而家嘅校長係胡立峰先生。

新會商會學校嘅畢業生可以以一條龍入讀南區新會商會陳白沙紀念中學。不過唔少同學都可以通過派位及面試入到名校皇仁書院、香港華仁書院、大坑真光中學、英皇書院、聖約瑟書院、英華女學校、聖士提反女子中學、金文泰中學。

## 歷任校長
*呂錦强（2012年至2022年）
*胡立峰（2022年履新）

## 而家情況
*全日制，行小班教學
*P.1-P.6 嘅英文堂都有3名外籍英語教師同1名本地英語教師入班
*每班都有1名教學助理
*學校共請咗3名外籍英語教師同14位教學助理

## 附近
*卜公花園
*普仁街
*四方街
*水池巷
*香港醫學博物館

## 出面網頁
* 官方網頁
香港潮州商會學校

**香港潮商學校**，或者叫做**香港潮州商會學校**（**Chiu Sheung School**，簡稱潮商）係香港島中西區一間小學，嚮薄扶林道香港大學學生會大樓附近，山道天橋側邊，隔離係任白樓。

香港潮州商會學校嘅辦學團體係1921年成立嘅香港潮州商會。

香港潮州商會學校校舍四四方方，重有個操場畀學生打波上體育堂，又有個花園畀學生種盤栽。
## 校訓
 
**禮：規規矩矩的態度**
 
**義：正正當當的行為**
 
**廉：清清白白的操守**
 
**恥：切切實實的覺悟**
 
## 校歌（普通話）
爐峰蒼蒼  江海泱泱 山川鍾毓 大哉潮商
 
濟濟同學 共聚一堂 琢磨 切磋 砥礪 賢良
 
五育是習 五常為綱 鍥而不捨 日新自強
 
勉哉同學 格守校章 必恭 必敬 毋怠 毋忘

## 歷任校監

## 上午制歷任校長

## 下午制歷任校長

## 全日制歷任校長

## 出面網頁

*官網
劉秀

（），字，係漢代皇帝。佢恢復因王莽中斷嘅漢治，人稱後漢，或者東漢。佢係呢段時期嘅首任皇帝，死後廟號，謚號光武皇帝，所以後世人稱**漢光武帝**。

劉秀先祖係漢朝皇室成員劉買（舂陵節侯），亦係漢景帝劉啟嘅晜孫，但到佢嗰代，都同平民無異。佢住喺南陽（今日湖北棗陽）。佢阿爸做地方縣令，之但係佢又曾經喺街市賣過米。

王莽期間，天下大亂，劉秀同阿哥劉縯，跟住劉玄作反。公元23年，劉秀只係用人三萬，就打贏咗王莽嘅軍隊，聲望越嚟越勁。公元25年，劉秀終於坐上皇帝位，恢復國號「漢」，定都洛陽。

劉秀在位期間，逐漸剷除羣雄，又降低賦稅，興修水利，恢復咗當時疲弱嘅經濟。有人叫呢段時期做光武中興。

公元57年，佢死喺宮內，享年六十三歲，在位卅三年。

## 家族
### 后妃
* 郭皇后郭聖通
* 光烈皇后陰麗華

### 仔
* 東海恭王劉彊
* 沛獻王劉輔
* 濟南安王劉康
* 阜陵質王劉延
* 中山簡王劉焉
* 楚厲侯劉英
* 漢明帝劉莊
* 東平憲王劉蒼
* 廣陵思王劉荊
* 臨淮懷公劉衡
* 琅邪孝王劉京

## 參攷
* 《後漢書》《光武帝紀》